Aizkardi mendi taldeak antolatutako IX. Argazki rallya izango da igandean | El Diario Vasco\nAizkardi mendi taldeak antolatutako IX. Argazki rallya izango da igandean\nIzen-ematea igandean bertan egingo da, doan, 9:00etatik aurrera elkarteko egoitzan\nIMANOL ARRATIBEL Martes, 8 noviembre 2016, 00:20\nAizkardi mendi elkarteak IX. Argazki rallya antolatu du azaroaren 13rako, igandea. Izen-ematea igande horretan bertan egingo da 09:00etatik aurrera elkarteko egoitzan (Larrea auzoa 18-B. Amasa-Villabona), dohain. Hauexek rallyan parte hartu ahal izateko oinarriak eta arauak: Villabonako Aizkardi mendi elkarteak, argazkia eta mendizaletasuna bateratu nahian, mendiko ibilbide erraz batean zehar egingo de argazki rallya antolatu du 2016eko hilaren 13rako. Parte hartzaileek aurrez markatutako ibilbidea burutu beharko dute, zeinetan egun berean jakitera emango den, eta natura zein mendiarekin erlazionaturik egongo den gai zehatz bati buruz argazkiak atera beharko dituzten. Mendian buruturiko ekintza izaki, arropa zein oinetako egokiak erabiltzea gomendatzen da.\nOnarturiko euskarri fotografikoak analogikoak, bai zuri-beltzean, bai koloretan, eta digitalak izango dira. Kamera analogikodun parte-hartzaileen kasuan, 36 argazkiko karrete bana emango zaie ibilbidearen hasieran. Memoria txartel estandarrak erabiltzen ez dituzten kamaradun parte-hartzaileek dagokien komunikazio-kablea ekarri beharko dute argazkiak deskargatu ahal izateko. Memoria txartelek hutsik egon beharko dute irteera unean. Izen-ematea guztiz doakoa da, eta rallyaren egun berean egingo da elkarte aretoan. Ez dago partehartzaileentzat mugarik, honela, adin mugarik gabe, argazki kamera bat duen edonork har dezakeelarik. Bi maila bereiziko dira, bata absolutua eta bestea umeena, 12 urterarte. Inskripzio-mahaiak bederatziak eta bederatzi eta erdiak artean izango dira zabalik. Inskripzioa egin ostean partehartzaile bakoitzari oinarri hauek guztiak biltzen dituen kopia bat emango zaio, zeinetan lehiaketaren nondik-norakoak, argazkientzat utaturiko gaia eta ibilbidearen mapa agertuko den. Gaia: Egunean bertan jakinaraziko da. Argazki rallya goizeko bederatzietan hasiko da, inskripzioa egin ostean. Parte-hartzaile bakoitzak ibilbideari antolakuntzak zehaztutako argazki bat egin ostean ekingo dio.\nBederatzi kilometro inguruko ibilbidea markatuko da, lau orduko gehienezko denboran amaitu beharko dena. Ibilbidean zehar, formatu analogikoa zein digitala erabiltzen dutenek, antolakuntzak aurrez emaniko gaiaren inguruan 36 argazki atera beharko dituzte.Kamera digitaldunek euren argazkiak numerazio jarraia dutela aurkeztu beharko dituzte, haietako bat bera ere ezabatzea baimentzen ez delarik. Antolakuntzak 649.717. 182 telefono zenbakia zabalduko du partehartzaileek ibilbidean zehar edozein arazoren aurrean dei dezaten.\nParte-hartzaileek, beranduenik ere eguerdiko ordubatean amaitu beharko dute ibilbidea. Parte-hartzaile bakoitzak ibilbidearen ostean antolakuntzari emaniko irudietatik hiru aukeratu beharko ditu.\nLanak gehienez ere hilak 19, larunbatean 13:00etan aurkeztu beharko dira honako helbide honetan: Fotografia Artedigital 9 (Kale Nagusia, 9) 20150 Villabona (Gipuzkoa) edo Foto Karlis (Pablo Gorosabel kalea, 6) 20400 Tolosa (Gipuzkoa) Ukitutako argazkiak argazki.rallya@aizkardi.com antolakuntzak jarriko duen e-mailera JPG formatuan bidali beharko dira. Saribanaketa hilak 27an egingo da arratsaldeko bederatzietan Gurea zine aretoan, 33.Aizkardiren mendi asteko azken proiekzioaren ostean.\nEderki pasa zuten Gaztelun egindako arku-tiro erakustaldian Zerbitzu telematikoa martxan jarri du Larraulgo Udalak


Soka-dantza eta Trokeo-dantzak, bezperaren bezperan — dantzan.eus\nHemen zaude: Hasiera › Komunitatea › Duguna - Iruñeko dantzariak › Soka-dantza eta Trokeo-dantzak, bezperaren bezperan\nLuzeak egin zaizkigu azken 4 hilabeteak, baina ziztuan pasa zaizkigu, bestetik. Inauterietatik ez-Sanferminetara jauzi bakar batean. Atzean utzi ditugu konfinamendu garaiko etxeko tele-entsaioak —zeintzuetan 24 dantzari bildu garen bataz-beste—, eta kalean ensaiatzen hasi gara duela 3 astetik hona. Plazara ateratzea baino ez zaigu falta.\nSanjoan bezperako soka-dantzarik ezin izan genuen eman ekainaren 23an eta Sanferminak bertan-behera geratzearen ondorioz, Trokeo-dantzarik ere ezingo dugu dantzatu uztailaren 7an eta 14ean. Ez dago galera hori ordezkatuko duenik, baina sikiera, haien testuinguru naturaletik kanpo bada ere, Soka-dantza (moldatua) eta Trokeo-dantzak eman ahal izanen ditugu heldu den igandean, uztailaren 5ean, Iruñeko Ziudadelan.\nIruñeko udalak udako kultur-programazioaren baitan sartuko da emanaldi hau eta bertan, Iruñeko udal txistulari eta gaitero bandekin batera ariko gara.\nIruñeko udal txistulari, gaitero eta dantzarion emanaldia\nSarrera libre, edukiera bete arte


Diputatuen kontseiluak 2019ko apirilaren 30eko bileran onartutako gaiak - Artikulua - Gipuzkoa ETORKIZUNA ORAIN\nDiputatuen kontseiluak 2019ko apirilaren 30eko bileran onartutako gaiak\nGipuzkoako gazteen prestakuntza espezializatua osatzea helburu duten bekak eta laguntzak emateko oinarri arautzaileak onartzea hurrengo gaietan: kultura, gazteria, kirolak, turismoa eta lankidetza alorrean.\nKontratazio espediente hau onartzea: tirada txiki eta ertaineko lanak inprimatzeko eta koadernatzeko zerbitzuari buruzko esparru akordioa egitekoa.\nAurkeztea Gipuzkoako Foru Aldundiko Kudeaketa Publiko Aurreratuko Eredua ezartzeko planaren jarraipen eta ebaluazio txostena (2016-2018).\nOnartzea Aretxabaletako Udalak egindako 487,83 m²-ko lursailaren doako lagapena: Aretxabaletako GI-627-31 lotunean Basabeko biribilgunea egiteko proiektua egikaritzeko.\nEuskadiko Autonomia-Erkidegoaren Administrazioari doan lagatzea Zarauzko Igerain edo Monte Albertia higiezinaren zati den Etxe Txikia eraikinaren erabilera.\nTraktore bat doan besterentzea Euskadiko Autonomia-Erkidegoaren Administrazioari: Fraisoro Eskola Bigarren Hezkuntzako Institutuak dituen ikasleen prestakuntzarako erabiltzeko.\nOnartzea Gipuzkoako Foru Aldundiaren 2018ko urteko kontuak.\nKonpromiso kredituak sortzea Diputatu Nagusiaren Alorrean.\nKonpromiso kredituak sortzea eta konpromiso kredituen transferentzia egitea Gizarte Politikako Departamentuan.\nKreditu gehigarria onartzea Ogasun eta Finantza Departamentuan.\nOnartzea lan hauek egiteko proiektua eta dagokion kontratazio espedientea: Errotaburu 2ko eraikineko fatxaden birgaitze eta konponketa proiektua.\nZerga zehapena barkatzeko eskaera ebaztea.\nAzkoitiko Udalari eskualdatzea "GI-3173 Urrategi (Azkoitia)" errepidearen hasierako zatiaren titulartasuna.\nBIDEGI SAri atxikitzea eta desatxikitzea A-15 eta N-I ahalmen handiko errepideetako zati jakin batzuk, eta kobratzen hastea 6/2018 Foru Arauak araututako kanona.\nAldatzea Zorroaga Fundazioarekin sinatutako kontratu-programa: mendekotasun-egoerek eragindako beharrizanei aurrea hartu eta erantzuteko zerbitzuak eskaintzeko (II. eranskina: langileen zerrenda eta III. eranskina: erregimen ekonomikoa).\nAldatzea Atzegi elkartearekin sinatutako kontratu-programa: desgaitasuna duten pertsonei egoitza arreta eskaintzeko (III. eranskina: erregimen ekonomikoa).\nZuzentzea 2019ko martxoaren 26ko erabakiaren II. (langileen zerrenda) eta III. (erregimen ekonomikoa) eranskinak Gerozerlan S.L. enpresari dagozkionak.\nOnartzea lan hauek egiteko proiektua eta dagokion kontratazio espedientea: Azpeitiko Loiolako Ignazio etorbideko 65-67 zenbakietako behe solairuan dagoen lokala egokitzeko obrak, adimen desgaitasuna duten pertsonentzako eguneko zentro gisa erabiltzeko.\nOnartzea lan hauek egiteko proiektua eta dagokion kontratazio espedientea: Azpeitiko Loiolako Ignazio etorbideko 81-83 zenbakietako behe solairuan dagoen ekipamendu sozialeko lokala egokitzeko obrak, adimen desgaitasuna duten pertsonentzako bi ostatu modulu gisa erabiltzeko.\nKontratazio espediente hau onartzea: Gizarte babesgabetasun egoeran dauden adingabeentzako Eibarko "Matsaria" egoitza harrera zerbitzua emateko.\nKontratazio espediente hau onartzea: Gizarte babesgabetasun egoeran dauden adingabeentzako bost egoitzen (Azpeitia, Igeldo, Legorreta, Urretxu eta Arrasate) harrera zerbitzua emateko.


Hutsetik hortzera - Uriola.eus\nmariagamboa17 2021-04-29 14:02 Iritzia Bilbo\nGaur goizean,kafe bat hartzera kalera abiatzerakoan, gutunontzian begiratzea bururatu zait. Eskua sartu eta propaganda-paperak, auzoko kebapeko menua, Foru Aldundiko jakinarazpen bat atera ditut. Horien artean zera topatu dut, postal bat. Hirutan begiratu behar izan dut, sinetsi ezinik. «Ene bada! Claudiak bidali dit!».\nClaudia txikitatik da nire lagun mina, eskolan gela berean, institutuan gela berean, batxilergoan ostera ere gela berean … Udalekuetan, saskibaloi taldean, koadrilan ere elkarrekin. Lau urte aritu da lanean, buru belarri, hiru urteko umeak hezitzeko «gai» izateko prestatzen. Claudia, beste gazte askoren modura, atzerrira joan zen Eramus egitera. Nire koadrilan horixe bera edo antzeko zer edo zer egin dute beste bederatzi lagunek ere. Batzuk urtebete eta beste batzuk urte erdia eman dute Europako, Amerikako eta Asiako txoko eta bazterretan.\nClaudiak, nire koadrilako gehiengoak egin genuen modura, batxilergoa egin eta jarraian unibertsitate-ikasketak hasi genituen. Hori baitzen, edo hala zirudien, jarraitu beharreko norabidea, haize-orratzaren agindua bete besterik ez genuen egin behar (besterik ez?). Dena den, goi-mailako ikasketak ez direnez «nahiko», Claudiak, koadrilako beste gazte askok egin dugun modura, boluntariotza eta lana tartekatu ditu unibertsitatearekin. Horrez gain, Claudiak, hurbil ditudan beste gazte askok egin duten bezalaxe, akademiara joaten zen astero birritan edo, frantsesa ikastera eta tituluren bat ateratzeko. Lau urte eman ditu Claudiak, lagun askok egin duten modura, unibertsitatean eta unibertsitatetik kanpo ikasten, lanean, komunitateari laguntza musu-truk eskaintzen eta, azken finean, curriculuma mamitzen. Hala ere, Claudiak, euskal gazte askoren modura, gradua bukatu eta Eusko Jaurlaritzak esleitzen dituen beken bila ibili da. Hezkuntza esparrutik lan arlora igarotzeko beken programa delakoan sartu, eta irakasle aritu da hiru hilabete Bilboko eskola batean, zortzi ordu egunean eta bost egun astean.\nNire laguna neska trebea, langile fina, temati eta lehiatia da. Eta, beste euskal gazte askoren modura, gradua bukatu, beka bukatu, eta etxean hutsari begiratzen gelditzearen beldur, ezerezaren beldur, zerbaiten bila eman ditu azken hilabeteak. Eta, zuen buruari galdetuko diozue, zera, postala zergatik bidali didan. Itsasontziek egiten duten modura, gazteok ere noiz edo noiz porturatu beharra dugu, haize-orratzak markatu digun norabidea pausoz pauso jarraitu eta gero hara helduko garela suposatzen da, ezta? Bestela, nora goaz? Hondoratzea da bestelako hautabidea? Hala ez bada, horixe saldu digute behintzat. Claudiak beste beka baterako izena ematea erabaki zuen, oraingoan atzerrian lan egiten hasteko. Horixe egin dute nire inguruko beste gazte batzuk ere.\nPostala Pragatik bidali dit urtebetetzea zoriontzeko, nire ondoan egon ez den arren, aurreko eta hurrengo guztietan egon eta egongo dela adieraziz. Bere hitzen bizitasunak hunkitu nau, erraiak eta bihotza hankaz bera jarri dizkit, ez dut ukatuko. Claudiaren bidaia gazte guztion bidaia da. Gazteok batxilergoa bukatu, goi-mailako ikasketak egitera goaz gehiegi pentsatu barik (denbora askorik ez baitugu), eta, konturatu baino lehen, edozein beka egiteko datuak betetzen topatzen dugu gure burua. Eustaten arabera, Euskal Autonomia Erkidegoko gazteriaren %47.8 goi-mailako ikasketak burutu ditu, eta, hala eta guztiz ere, euskal gazteen % 37 baino gehiagok ez du kontratupeko lanik. Datu hutsak.\nFormalki lan egiten hasteko eta etxetik atera ahal izateko perspektiba izatea ezinezkoa dirudi, txantxa bat, astakiloen burutazio bat besterik ez. Bekak bukatu, masterra egin, oposaketak prestatu … Horiexek dira gure planak. Etengabe entzuten ari gara gazteak garela gizartearen etorkizuna, gure esku dagoela hemendik aurrera datorrena. Etengabe gogorarazten dizkigute bete behar ditugun baldintza guztiak gizartearen ongizatea mantentzeko, gure sorbaldetan dagoen zama baita. Aurretik aipatu dudan lan eta esfortzu guztia ez baita nahikoa. Gure auzokoa baino prestakuntza hobea izan behar dugu, hizkuntza gehiago jakin, lan-esperientzia gehiago, Erasmus eleganteagoa … Gure ametsetako lanpostua lortu nahi izanez gero beste gazteen artean gailendu behar gara, besteek baino denbora eta esfortzu handiagoa eskaini behar diogu gure etorkizunari. Itxura zaindu behar dugu, pirtzinik ez, tatuajerik ez, «normalak» izan behar dugu. Hori da bestea , «normaltasuna».\nProduktibotasuna eta funtzionaltasuna osasun mentalaren eta bizipozaren gainetik daude, horrelaxe dabil gizarte hau den gurpil zoroa. Gurpil horretan sartzea da gure helburua, haize-orratzak harantz garamatza. Eta portura heltzerakoan, itsasertza oin-puntekin ukitzerakoan, bidaia madarikatu hori bukatzerakoan, helmugak ez bagaitu asetzen? Handik nora jo?\nDena den, jakin badakit bidaia disfrutatzen dakigula, gazteon bizipoza zapuztea askoz zailagoa da hori baino. Bidaian aurrera egiten ez gara nekatuko, ez horixe, baina seguru nago pausotik pausora igaro bitartean eta egoeraz jabetzerakoan honetaz guztiaz kexatzeko gogoak eta kemena izango ditugula oraindik.\nEskerrik asko Claudia, zure hitzengatik. Eskerrik asko inguruan ditudan gazte nekaezin, langile, ikasle, irakasle eta kulturagile guztiei.\nBilbo / Iritzia\nGaraia iritsi da\nEskola segregazioa/Gizarte segregazioa\nM25 kalera! Ikasle langileon batasunaz, autoritarismoari kaña!


Munizio arsenal handi bat, energia eta zorte ona free online Mass mayhem play asko izango duzu. Ez utzi zuzeneko etsai eta eraikin osoan.\nGehien jokatuz joko Mass mayhem. Hazten makinak ehunka hautsi epea mutil behin, buruak dozenaka partidua egin egindako pistolak asko panpinak, hamaika suntsituta hondarrezko gazteluak eta zapaldu besteen pasochek. Eta orduan, jokoa bezalako produktuak ziren Mass mayhem dira zerrenda honetan, eta hilketa birtualean, leherketak eta bestelako kalteak erantsiko daiteke. Jostailu horiek dezagun eta azken harribil zakarrontzi guztiak ideia da, baina horiek begiratu beste modu batean - agian egin suntsipena birtual eta kanpoan, denbora honetan, ez duzu norbaiten eder hare jauregi suntsitu zuen, eta zuhaitz adar zabaltzeko arren. Mass Mayhem Joko funtsa - objektuen, pertsonen eta animalien suntsitzeko. Horretarako puntu halaber sortuko duzu masacre gela misioak gehiagorako handitu ahal izateko. Hasieran, benetan berria izan, ez dute arma arriskutsu bat fidatzen, baina banakako eraikin lantzeko, batzuetan helburu tiro onartzen. Noiz prestakuntza emaitza izango da, eta esperientzia, dirua eta gaitasunak, dituena, ondoren, super borrokalaria izeneko irabazten. Orain zure pertsonaia bat benetako Commandos, zeregin konplexuak egiteko prest. Hartu aginduak suntsitu: • Zubiak; • egoitza-guneak; • Enpresak eta bulegoak; • Energia nuklearra landareak. To eraso bakoitzaren emaitza onak ekarri, armak erabiltzeko. Bere ezaugarriak eta, halaber, hobetu eskuragarri arsenal, beraz, puntu gehiago irabazteko, eta bertan zure moneta izango da. Gehiago suntsipen handiko ekarri kopuru bikoitza edo hirukoitza. Eskuragarri duzu: • Guns; • Rifles; • Makinak; • Bazooka; • Pomegranate; • morteroak; • Bonbak; • Ognepushki; • RL. Zerrenda doa. Lan mota bakoitzerako elementuak eta babes mordoa berezia du. Adibidez, zonbi bilera bat ikuspegi berezi bat eskatzen dute, Eleizalde izaki horiek delako, hilda. Infekzioa zabaldu dute, hirian zehar, beren mota egin du ordaindu bizi. Gehiago hildako kaleko egingo, gogorragoa horiek suntsitzeko da. Pistola Small hemen ezin aurre egin, eta laguntza taldeak ezin duela. Dirutza handia pilatu kuota bat kudeatzen baduzu, gehien hilgarria ekipamendu lortzeko garaia da. Batzuetan, egoera hopeless, eta ezer baina suizida batek bere burua bihurtu egin da. Benetako kamikaze bat granadak eta noiz zintzilik bezala jendetza balak guztiak, non big pertsona eta aktibatzea lehergarri exekutatu Rallya. Gone zure bizitza puntu bihurtuko dira, baina dirua, zure jarraitzaile onerako izango dira. Hala eta guztiz ere, batzuetan, karaktere batzuk jokatu argi, eta horren ordez, behiak pertsona ahuldu. Haien motiboak dira guretzat ezkutatuta, baina agian fenomeno horiei aurre egiteko gai izango duzu. Game Mass mayhem egindako film sorta bat, baina egia esateko, kategoria horren dezente egotzitako daiteke shooters, antzeko zereginak ezarri - ezer, ahuldu suntsitu, tiro. Zeregin baten gainean lan talde txiki bat edo pertsonaia bakar bat, gaur ekintza movie bezala armada bat egin dezakezu. Besoak Murrizketak bai. Fantasiazko izan daiteke edo erabat lurreko jatorria sua. Jokalari bat erosi zuen aurrera nola ondo aplikatuko da zentzuzkoa da egoerak erreferentzia, baita ala ez araberakoa da. Online jostailuak garapen azkar eta nahiz eta pixka bat ponpaketa emandako denbora da, beraz, funtsezko kontzentratu ahal izango dituzu. Beti da bat azkar mugitzen, eragiketa erraza, berehalako emaitzak.


Bilbok 633.150.000 euroko aurrekontua izango du 2022an - Deia\ndeia.eus | bilbao 06.11.2021 | 18:03\nJuan Mari Aburto eta Marta Ajuria, aurrekontuaren aurkezpenean. Bilboko Udala\nJuan Mari Aburto eta Marta Ajuria, aurrekontuaren aurkezpenean.\nBilboko Udalak 633.150.000 euroko aurrekontua izango du 2022an, aurten baino % 8,1 handiagoa. Aurrekontu orokorren proiektu hau Bilboko alkate Juan Mari Aburtok aurkeztu egin du ostiral honetan, azaroak 5, Marta Ajuria Ogasuneko zinegotziarekin batera. Alkateak honakoa esan du aurrekontuaren gainean: "Inbertitzailea eta jasangarria da sektore guztietan, uriko herritarren ekonomia, enplegua eta ongizatea berpizteko".\nAzken bi urteak "oso gogorrak izan dira. Fronte guztietan jardun dugu, koronabirusaren pandemiaren ondorioei aurre egiteko". Beraz, kontu berrien bidez, asmoa da 2022a "hiria berriz martxan jartzeko eta etorkizun hobea bilatzeko" urtea izan dadila. Aurrekontu honetan, ia udal sail guztiek partida handiagoak izango dituzte, "Bilbo segurua, osasuntsua, jasangarria, erakargarria eta parte hartzailea izan dadin, baina batez ere sendoa izan dadin eta erronka berriei aurre egiteko inbertsore garrantzitsuak izan ditzan".\nAlkateak azaldu duenez, aurrekontuak egitea urteko prozesurik konplexuenetako bat da: beraren mende daude hiriaren funtzionamendu ona eta aurrerapen egokia, auzoetatik hasi eta proiektu estrategikoenetaraino. "Kate honetan, pertsonak dira beti garrantzitsuena".\nOraingo honetan, eta Covidak sortutako krisiaren ondorioak oraindik pairatzen ari garenean, aurrekontuak hiru Helburu handi dauzka: gizarte-kohesioa eta herritarren ongizatea hobetzea; ekonomia eta enplegua sektore guztietan lehengoratzea; eta inbertsio-esfortzu berezia egitea auzoak hobetzeko eta hiri osoan zehar proiektuak garatzeko.\nAURREKONTUA, KOPURU HANDITAN\nJuan Mari Aburtok kontu berrien klabeak hiru kopuru handitan laburbildu ditu:\nAurrekontuaren zenbatekoa, hau da, 633,1 milioi euro (47,65 milioi euro gehiago). Beste behin ere, Bilboko Udalaren inoizko aurrekonturik handiena.\nUdalkutxa fondoetako ekarpena 379,5 milioi eurokoak dira (aurtengoak, berriz, 323 milioi euro dira).\nEta 2022ko ekitaldia zero zorrarekin ixtea. Horra hor gobernu taldearen tresna garrantzitsuenetako bat, kontu saneatu, jasangarri eta zuhurrak eta, aldi berean, sendo eta egonkorrak izateko. Horretarako, 22,7 milioi euroko kreditu-eragiketa aurreikusten da, exekutatu behar izango ez dena, udal gerakinengatik.\nDiru-sarreren kapituluan sartuta, azpimarratu behar dugu 6,2 milioi euroko partida bat aurreikusten dela, Zorrotzaurren orube bat saltzeagatik, etxebizitza tasatuak egiteko. Ehunekoetan, diru-sarrera guztien % 60 Udalkutxari dagokio, % 31 udal-zerga eta -tasetatik dator, eta % 9 pasatxo beste diru-sarrera batzuetatik.\nAzpimarratu behar da kopuru orokor horietan ez direla sartzen Europako Fondoei lotutako balizko diru-sarrerak, ezta gainbalioenak ere.\nGastuen kapituluan, auzoetako inbertsioak 50 milioi eurorekin gehitu dira (aurten 39,5 milioi euro izan dira); udal inbertsio publikoa 115,3 milioi eurokoa izan da (83,7 milioi euro 2021ean) eta oinarrizko zerbitzu publikoak (argiak, zaborrak, saneamendua, eta abar) 299 milioi euro (266 milioi euro 2021ean).\nNeurri paralelo eta berezi gisa, aurreko bi ekitaldietan Covidaren pandemiari aurre egiteko egin genuen lanari jarraiki, alkateak iragarri du Bilbao Aurrera 2022 Plan berri bat jorratuko dela.\n2022KO PLAN GARRANTZITSUAK\nKontu berrietan taxututako helburu estrategikoei jarraiki, zenbait proiektu gauzatzeko asmoa dago. Hona hemen nabarmendu beharreko batzuk:\nAuzoak, Auzokide Planeko obrak: 10.538.000 €\nZorrotzaurre, ituntze-batzarraren ekarpena: 5.558.000 €\nEnplegu-planak: 5.404.575 €\nGizarte-larrialdiko laguntzak: 4.975.000 €\nSaneamendu-sarea berritzea: 4.000.000 €\nDeustuibarra, uholde-biltegia: 3.770.000 €\nEtxebizitza komunitarioan sartzeko laguntzak: 3.215.750 €\nZorrotzaurre, BETA 2 eraikina lehengoratzea: 2.821.298 €\nMª Díaz Haroko, urbanizazioaren I. fasea: 2.740.675 €\nArtxandako errepidea pasealeku bihurtzea: 2.607.170 €\nElementu mekanikoen plana: 2.600.000 €\nIndautxu, haurreskola eskuratzea eta obrak egitea: 2.083.800 €\nBasarrate Landa, birmoldatzea: 1.999.728 €\nZirgariak kaiaren eta Artsenalbidearen arteko lotura: 1.998.000 €\nUraren horniketa-sarea berritzea: 1.750.000 €\nOtxarkoaga, Ramón y Cajal I.P. 1.630.000 €\nIrisgarritasuna udal aparkalekuetan: 1.567.835 €\nItsasadarra, moila sendotzea: 1.564.100 €\nHaurreskola Mina del Morron eta Zurbaranen: 1.500.000 €\nErriberako merkatua, hotz industriala ordeztea: 1.400.000 €\nGarabia eraikina egokitzea: 1.302.334 €\nItxaropena frontoiko ekipamendua: 1.250.000 €\nArtxandako kiroldegiaren erreforma: 1.000.000 €\nEtxegabekoentzako laguntza: 950.951 €\nEnekuri-Elorrieta-Artxanda, konexioa: 900.000 €\nSuhiltzaileak, esku hartzeko ekipoa eta materiala: 896.500 €\nDeustu – Done Petri plaza, auzoko bihotza: 893.683 €\nUdaltzaingoa, ibilgailuak berriztatzea: 807.000 €\nAdinekoen elkarteentzako laguntzak: 783.000 €\nDeustuibarreko babes-horma: 770.000 €\nEtxerik gabeko pertsonen alojamendua: 750.000 €\nZorrotzako Muturrean moila gaitzea: 750.000 €\nEstalkiak kirol-instalazioetan eta umeen jolas-guneetan:600.000 €\nEtxebarria, basoa eta oholtza: 600.000 €\nZorrotzaurreko udaltegia: 600.000 €\nEmisio txikien zona: 522.000 €\nBegoñazpi ikastola, ingurunea urbanizatzea:520.000 €\nArtxanda, Topaleku parkea: 500.000 €\nZorrotza, atletismoko pistako aldagelak: 500.000 €\nPARTE-HARTZE BIDEZKO AURREKONTUA: 2 MILIOI EURO\nEkintza horiei guztiei, gainera, herritarrek parte-hartze bidezko aurrekontuaren barruan egindako ekarpenak gehitu behar zaizkie. Guztira 2 milioi euroko inbertsioa da.\nHonako honetan, 3.270 pertsonek egin dituzte proposamenak. Udaleko sailek proposamen horiek aztertu ondoren, 34 aukeratu dira eta herritarrek, aurreneko aldiz, euren botoekin 14 proiektu lehenetsi dituzte.\nBidegorria egitea Udalaren eta Zumalacarregui etorbideko eta Etxebarria parkeko bideen arteko loturaren artean: 500.000 euro.\nMiribillan, kirol espazioa, skate parkea izango duena, Gernikako Lorategiaren kaleko urmaela kenduz: 500.000 euro.\nUdalaren doako Interneterako sarbide-sarea (Wifi Bilbao) hobetzea: 250.000 euro.\nAlojamendu txiki, indibidualizatua eta maskotak edukitzea ahalbidetzen duena etxerik gabeko pertsonentzat: 250.000 €\nArtxandako Animalien Kontroleko Udal Zentroko instalazioak hobetzea: 200.000 €\nArgiztapena hobetzea Askatasuna etorbidean, Bilbao Arenatik biribilguneraino: 85.000 €\nEnplegu Planetarako zenbateko handitzea: 50.000 €\nKaleko katuen populazioa kontrolatzeko programa (harrapatzea, esterilizatzea eta askatzea) hobetzea: 50.000 €\nEspaloia beheratzea oinezkoentzako pasabide batean, Gernikako Lorategia eta Andrés Eliseo de Mañaricua kaleek bat egiten duten biribilgunean: 50.000 €\nDeustuko Barrutian, pertsona zaurgarrien osasun emozionala eta mentala hobetzeko programa: 15.000 €\nZorrotzan, auzoko nerabeen ongizate psikologikoa lantzeko programa: 15.000 €\nZorrotzan, gizarte- eta hezkuntza-arloko esku-hartzea adingabeekin Zorrotzako Zazpi Landa ingurunean: 10.000 €\nArgiztapena hobetzea Elorrietako San Ignazio ikastetxearen inguruan: 6.000 €\nDeustun, iturri berria Deustuko Tigrearen eraikinaren pareko haur-parkean: 6.000 €\nAURREKONTUA, SAILEN ARABERA\nLangileen gastuei buruzko 1. kapitulua alde batera utzita, Bilboko Udaleko sailen aurrekontua 464.650.000 eurokoa izango da guztira, aurten baino % 10,37 gehiago (43.650.000 euro), eta, beraz, ia sail guztietako aurrekontua igoko da. Igoera horiek, hain zuzen ere, aurrekontuan ezarritako ardatz estrategikoei dagozkie (garapen ekonomikoa eta enplegua, gizarte-kohesioa, auzoetako inbertsio-ahalegina eta proiektuen garapena uri osoan€).\nHau da aurrekontua, sailen arabera:\nZerbitzuak eta Bizi Kalitatea: 94.796.70€\nMugikortasuna eta Jasangarritasuna: 68.015.700€\nObrak, Hiri Plangintza eta Proiektu Estrategikoak: 59.205.300€\nGizarte Ekintza: 42.309.000€\nKultura eta Gobernantza: 38.399.900€\nEkonomiaren Garapena, Merkataritza eta Enplegua: 27.833.000€\nGazteria eta Kirola: 15.955.700€\nHerritarren Arreta eta Partaidetza eta Nazioarteko Gaiak: 14.689.300€\nObrak eta Zerbitzuak – Barrutiak: 10.538.000€\nEuskara eta Hezkuntza: 10.185.600€\nHerritarren Segurtasuna: 7.942.400€\nLankidetza, Bizikidetza eta Jaiak: 6.585.400 €\nOsasuna eta Kontsumoa: 4.404.500€\nHiri Berroneratzea: 3.387.000 €Berdintasuna: 1.133.100 €\nEtxebizitza: 40.000 €\nAURREKONTUA IZAPIDETZEA: DATA GARRANTZITSUAK\nJuan Mari Aburto alkateak 2022ko Udal Aurrekontuen Proiektua jendaurrean aurkeztu ondoren, aurrekontuak izapidetzeko prozesu osoa hasi da. Hala ere, aurretik Gobernu Taldeak ezohiko Gobernu Batzordean onartu ditu eta Marta Ajuria zinegotziak Udalean ordezkaritza duten talde politiko guztiei aurkeztu dizkie. Udal Araudiari jarraituz, udal webgunean argitaratu eta barrutietako kontseiluetara bidaliko dira.\nAldi berean, datorren astean zehar, zinegotziek nork bere saileko kontuak eta proiektuak aurkeztuko dituzte, zuzenketak egiten jarraitzeko. Zuzenketak eztabaidatu egingo dira Aurrekontuen Proiektua onartzeko azaroaren 29an egingo den aparteko osoko bilkuran. Aurrekontuen Proiektua behin betiko onartzeko beste osoko bilkura bat egingo da, honako honetan abenduaren 30ean, eta abenduaren 31n Bizkaiko Aldizkari Ofizialean argitaratuko dira aurrekontuak.\nBilbao contará en 2022 con el mayor presupuesto en inversión en barrios y ciudad.


aurki.com > Jarioa > Zientzia eta teknologia > blogari.net bloga\nBlogari.net-eko kudeatzaineen bloga\nBlogari.net-ek blogak euskaraz sortzeko plataforma sortu genuenean, oso garrantzitsua izan zela uste dugu. Jende askok bere pentsamenduak adierazteko bide bat eduki zuen eta euskarazko testuinguru batek, jende asko euskaraz egitera bultzatu zuen. Orain, blog eztanda hura amaitu da, baina era berean orain bloga duten edo bloga irekitzen duten pertsonek nahi dutelako egiten dute. Horren ondorioz pertsona hauek dira bere iritzia eta informazioak hobeto helarazteko gai diren pertsonak. Bere ahotsak agenda sozialean indar handia dauka eta sortu diren beste tresna berrien bidez ere gehiago hedatzen da. Blogekin batera Interneteko sare sozialek indar handia hartu dute. Ukitzen diren bi esparru izanik ere, bere ezberdintasunak dituzte. Blogosfera eztabaida banatu baten parte bada, Interneteko sare sozialak kontaktuak mantendu eta horiekin informazioa elkartrukatzeko tresnak dira. Bien artean Twitter bezalako sare sozialak ere sortu dira. Nolabait blogosferaren eztabaida banatua laburtu bat (eta beraz loturek garrantzi asko hartzen dutena) eta kontaktuen kudeaketa uztartzen diren. Kontaktu arin asko kudeatzeko tresna bat denez, informazioa azkar garraiatzeko aukera duten tresnak dira. Interesean oinarritutako sareak erraz sortzeko aukera ere ematen dute. Hausnarketa guzti honen ondorioz Blogariak.net sortu dugu. Blogari isolatuetatik, Blogariak sare sozial blogalera alegia. Blogariak.net sarean blogak dira nagusi, bakoitzak bere bloga izateko aukera izango du. Bere iritzia eta informazioak plazaratzeko aukera izango du. Sare barneko zein kanpoko pertsona eta blog ezberdinen artean, sare banatu horretako eztabaidatzeko aukerarekin batera. Blogen arteko eztabaidaz gain, tresna honek bata bestearekin sare barneko erabiltzaileen artean elkar ezagutzeko aukera ematen du. Horretarako sarearen portadan adibidez, elkar ezagutzeko aukera asko dago. Horretaz gain, bata besteari erreferentziak egiteko aukera berriak ere sortu ditugu. Sarearen barnean @erabiltzailea sintaxia erabiliz, sare barneko erabiltzaile horri mezu bat idatziko zaio. Horrela blogak tresna nagusiak badira ere, mikromezuen antzeko komunikazio baten bidez ere sarea ekosistema komunikatibo bat bihurtzen da. Gainera izen eman dezaketen hainbat pertsonek ez dute zertan bloga sortu nahi izango. Blog batean idatzi nahi izango dute, erabiltzaile anitzeko blogak sortu daitezkeelako. Edo erabiltzailea bakarrik sortuta beharbada ekosistema informazional berri honen parte izan nahiko dute. Beraz blogariak.net-ek blogen arteko sare banatu informazionalaren ezaugarriak ditu. Iritzi, ezagutza eta informazioak zabaldu nahi dituzten pertsonek egin ahal izateko. Baina aldi berean, mikromezuen bidezko ekosistema komunikatibo batean ere bilakatzen da. Bi indar hauek uztartuta âsare sozial blogalaâ sortu dugula esan dezakegu. 2015/03/05 - 16:09:01\nOHARRA: Blogari.net-en erabiltzaile berriak erregistratzeko aukera desgaitu dugu.Orain Blogariak.net-en (blogari.net-en eboluzioa) erregistratzeko aukera izango duzue hainbat funtzionalitate berriz gozatzeko aukera edukiz (http://blogariak.net/honi-buruz/).Animatu! 2011/02/02 - 12:35:02\nZutagu sare sozial berria sortu du Elurnetek. Zutagu ezagutza partekatzeko sare sozial bat da. Bere helburua, besteekin ezagutza partekatu nahi duten pertsonak bildu eta beraien artean elkartzea da. Goi mailako ikasketak dituzten pertsonak, gai batean lanean diharduten profesionalak edo aisi moduan gai baten inguruan interesa duten pertsonei baliabideak eskaini nahi dizkio sare sozial berri honek. Bertan erabiltzaileek hainbat tresna izango dituzte blog sinple bat, ftxategi biltegi bat, laster-markak gordetzeko tokia, wiki antzeko orrialdeak, mikromezuak jartzeko haria... Baina horretaz gain, interes taldeak osatzeko aukera ere izango dute eta taldeek ere zenbait tresna propio izango dituzte: bloga, fitxategi biltegia, foroa, wiki orriak... Sare soziala sortzeko Elgg software libreko plataforman hartu dugu oinarri eta hau bera euskarara lokalizatu eta denon eskura jarri nahi izan dugu. Horrela nahi duenak bere sare sozial propioa sortu ahal izango du euskaraz Elgg tresna erabiliz. Horretaz gain, nabarmenu nahi dugu tresna erabiltzeko ez dela zertan kontu berri bat sortu behar, Google, Twitter, Yahoo eta Open ID konturen bat dutenek automatikoki sartzeko aukera izango baitu. Proiektua ilusio osoz hasten dugu, ea erabilpen politak eta interesgarriak egiten dituzuen. 2010/01/26 - 12:49:02\nhttp://www.blogari.net/orbaitzeta Orbaitzetan burutzen diren kultur ekimenak bildu nahi dituen gune interesgarria. 2009/09/28 - 11:59:03\nhttp://www.blogari.net/27zapata Imanol Epelde Pagolaren blog poetikoa 2009/07/16 - 12:03:04\nMaiatzak 7 - Informatikari Euskaldunen Bilkura ieb09\nhttp://www.ueu.org/groups/informatika/courses/one?id=568 =group _id=26 Aurtengo ekitaldiaren izenburua IEB2009: Teknologia berriak, gaur eta bihar izango da. Teknologiaren kontzeptuak hainbat jakintza-arlo biltzen ditu, eta, horien artean, batez ere azken urteotan izandako garapenagatik, telekomunikazioak paper garrantzitsua betetzen du gure gizartean. Izan ere, informazioaren eta komunikazioen teknologiak (IKT) edo baliabide telematikoak gaur egun bizi garen Ezagutzaren edo Informazioaren Gizartearen oinarri dira. Internet mundu osoan zabalduta dagoen sareen sare erraldoia da, eta honen bitartez edonork informazioa lortu, banatu eta prozesa dezake edonon, edonoiz. Internet ohikoa den gizarte honetan, ezinbestekoa bihurtu zaigu gure arteko komunikazioan, eta enpresetan baliabide estrategikoa da. Bestalde, Internet ezin da, gaur egun, elkarlana eta kooperazioa bezalako ideietatik aparte ikusi. Oraingoan ere, bilkuraren gai nagusitzat Internet hartu dugu. Batetik, arlo horretan izandako esperientzien berri ematea litzateke gure asmoa. Bestetik, ohi bezala, euskaraz garatutako softwarea aurkeztea ere nahi genuke. Bilkuran aukera ezin hobea izango dugu teknologia kontu horien inguruko egoeraz eta etorkizunaz eztabaidatzeko. Azken bi edizioetan bezala UEUko Informatika Saila eta Miramon Enpresa Digitala elkarlanean ari dira Bilkura honen antolak 2009/04/28 - 15:27:01\nhttp://www.blogari.net/alukiss Fantasiak, hitz goxoak eta sentimenduak 2008/10/13 - 21:13:02\n[2008-10-07] Wikiak eta elkarlanerako tresnak ikastaroa\nhttp://www.enpresadigitala.net/euskera/formacion/formacion_inscripcion.jsp?id=1202 Wikiak eta elkarlanerako tresnak ikastaroaIzen eman >> Hasiera data: 2008/10/07 Amaiera data: 2008/10/09 Ordutegia: 09.30etatik 13.30etara Iraupena: 12 ordu Enpresa: Elurnet Informatika Zerbitzuak Antolatzailea: Miramon Enpresa Digitala Deskripzioa: Wiki bat (hawaiiar hizkuntzako wiki wiki, «azkar») hainbat erabiltzaileek editatu ahal duten elkarlanerako web tokia da. Honek wiki-a taldean eginiko idazkeretarako tresna interesgarria bihurtzen du. Dokumentuan deszentralizatutako pertsona talde batek parte hartu ahal du, dokumentu honetako bertsio guztiak gordetzen dira, horrenbestez, informazioaren gestiorako, egutegi, dokumentu, bilera, akta eta abarrerako tresna egokia gertatzen da. Enpresa, elkarte ala talde batean modu parte hartzaile, deszentralizatuan ala taldean eginiko gestioa garrantzitsua da. Horretarako tresna mota honen ezarpen ala erabilerarekin lotutako ezagutzarekin kontatzea beharrezkoa da, gestio berritzaile eta egoki bat burutu nahi badugu. Wiki-ak hartzen ari diren garrantziaren adierazlea enpresetan wiki-ak ezartzeko ematen ari diren laguntzetan aurkitzen dugu, esaterako 'Hobeki digitala' programaren barnean Spri-k eskaintzen duen diru-laguntza. Nori zuzendua: Enpresa, elkarte ala pertsona multzo oro zein dokumentazioa ala bere gestio propioa modu parte hartzaile, berritzaile eta banatzailean gestionatzeko interesatuta baitago. Helburu orokorrak: Wiki-ak eta Talde-lanerako tresnak zer diren jakitea eta hauek gure inguruneari dagokionez egokitzen eta erabiltzen ikastea. Helburu operatiboak: - Wiki-ak eta gainerako talde-lanerako tresnak zer diren ikastea - Tresna hauek sortzen duten kultura parte hartzailea ezagutzea. - Hauen erabilera tekniko eta operatibo batzuk ezagutzea. - Tresna hauek bakoitzaren ingurunean dituzten balizko erabilerak adibideen bidez ezagutzera ematea. - Erabili ahal diren tresnak eta aplikazioak ezagutzea. Metodologia: Erabiliko den metodologiari dagokionez teoria praktikarekin aldizkatzen da. 1. Modulu bakoitzaren hasieran jorratuko diren gaien laburpena egingo da. 2. Jorratu beharreko gaiei buruzko azalpena emango da. 3. Beharrezkoa denean dagokion praktika burutuko da. 4. Amaitzeko eztabaida eta zalantzen ebazpena. Tokia: Miramoneko Teknologiko Elkartegia. Mikeletegi pasealekua 56 1. 20009 Donostia Egitaraua: 1.MODULUA · Wiki-ak eta talde-lanerako tresnak · Zer dira wiki-ak? · Zer dira talde-lanerako tresnak? · Tresna hauek eratzen dituen talde-lanaren ingurunea · Ezarpena · Arazoak · Aukerak · Nola burutu 2.MODULUA · Wiki-ekin lanean · Edizioaren prozesua · Gestioa · Mantentzea · Arazoak 3.MODULUA · Talde-lanerako tresnekin lanean · Edizioaren prozesua · Gestioa · Mantentzea · Arazoak 2008/10/02 - 10:57:05\nElurnet ikastaroa: Informazioa, edukiak sindikatzeari esker, parte hartuz kudeatzea\nIKASTAROA: INFORMAZIOA, EDUKIAK SINDIKATZEARI ESKER, PARTE HATUZ KUDEATZEA (EUSKARAZ) IZEN EMAN >> Hasiera data: 2008/09/30 Amaiera data: 2008/10/02 Ordutegia: 15.00etatik 19.00etara Iraupena: 12 ordu Enpresa: Elurnet Informatika Zerbitzuak S.L. Antolatzailea: Miramon Enpresa Digitala Deskribapena: Edukiak sindikatzearen erabilera blogen gorakada gertatu arte hedatu ez bada ere, gaur egun eremu horretatik irten da eta ia edozein lekutan sindikatzeko aukera aurki dezakegu. Horri esker informazio-iturri askotan eman dezakegu izena eta informazioa etengabe jaso dezakegu. Gero eta garrantzi handiagoa du informazioa era egokian kudeatzeak. Tresna horien bitartez, gure sektoreko albisteak ezagut ditzakegu, gure enpresari edo gure sozietateari edo taldeari buruz zer esaten den jakin dezakegu, alertak jaso ditzakegu, etab. Informazioa jasotzeko aukeraz gain, informazioa trukatzeko modua ere eskaintzen du (taldeen artean, modu publikoan edo pribatuan), parte-hartze deszentralizatu baten bidezko hartu-emanean. Gure edukiak geure ingurunetik kanpo hedatzeko aukera eskaintzen digute. Formatu estandarrari esker, gure edukiak milaka lekutara heda ditzakegu, oso ahalegin txikiarekin. Gaur egungo Interneten parte hartzen duten enpresa, sozietate eta taldeek entzun egin behar dute eta tresna berritzaileez hornitu behar dira, informazioa modu eraginkorragoan kudeatzeko. Nori zuzendua: Komunikazio-ardurak dituzten informazio-kudeatzaileei, programa-garatzaileei, marketin-arduradunei eta, orokorrean, Internet begien aurrean duen enpresa, sozietate edo talde orori. Helburu orokorrak: Tresna asko dira sindikatzeko aukera eskaintzen digutenak; horregatik, helburua da informazio-iturri horiek guztiak jasotzea, aukeratzea, era egokian definitzea, iragaztea, kudeatzea eta erabiltzen ikastea. Helburu operatiboak: - Edukiak sindikatzea zer den ikastea. - Edukiak sindikatzeko aukera eskaintzen duten zerbitzuak ezagutzea. - Feed-ak (edo kanalak) irakurtzeko tresna kontrolatzea. - Zerbitzu horien guztien informazioa kudeatzen, iragazten eta sailkatzen ikastea, Yahoo pipes bezalako erremintekin. - Edukiak sindikatzeak barne-komunikaziorako eskain ditzakeen aukerak ezagutzea. - Edukiak sindikatzeak izan ditzakeen erabilera zehatzak ezagutzea eta zein esparrutan baliagarri izan daitezkeen jakitea. Tokia: Miramoneko Teknologiko Elkartegia. Mikeletegi pasealekua 56 1. 20009 Donostia Egitaraua: 1. MODULUA · Zer da edukiak sindikatzea? · Sindikatzeak eskaintzen dituen aukerak. · Feed mota ezberdinak eta nola erabiltzen diren. · Feed formatu eta mota ezberdinak. · Informazioaren kudeaketa egokia egiteko hainbat erabilera. · Hainbat bilatzaileren bidezko alertak. · Talde-lanerako hainbat tresnaren integrazioa. 2. MODULUA · Informazioaren kudeaketa egokia egiteko hainbat erabilera (jarraipena). · Gure informazioa hainbat lekutan nola erakutsi. · Buletin elektronikoak sortzea. · Atari tematikoak sortzea. · Informazioa erakunde barnean trukatzea. · Hainbat informazio-iturri iragaztea, nahasketa eta berrerabilpena, Yahoo pipes erabilita. 3. MODULUA · Informazioaren kudeaketa egokia egiteko hainbat erabilera (jarraipena). · Hainbat informazio-iturri iragaztea, nahasketa eta berrerabilpena, Yahoo pipes erabilita (jarraipena). · RSSren eta hainbat formaturen arteko bihurketa. · Podcast eta Vidcast. · Inportazioa eta esportazioa OPML formatua erabiliz. · Edukiak sindikatzearen etorkizuna. Bestea: Metodologia: Erabiliko den metodologian, teoria eta praktika tartekatu egingo dira. 1. Modulu bakoitzaren hasieran, jorratu beharreko gaien laburpena egingo da. 2. Jorratu beharreko gaiaren azalpena egingo da.3. Behar den unean, dagokion praktika egingo da.4. Amaitzeko, debatea eta zalantzak argitzea. Ikastaroa euskaraz izango da. 2008/09/26 - 11:05:37\nBlogari zerbitzari berrian martxan\nAupa lagunak,Aldaketa guztiak egin ostean blogari martxan da zerbitzari berrian. Hemendik aurrera arazorik ez izatea espero dugu edozer gauza ikusten duzuela esan. Orain zuen txanda da, denak blogetara! 2008/09/10 - 09:27:19


Audio eta Bideo Transkripzioa Erraza: Speechpad | Martech Zone\nAudio eta Bideo Transkripzioa Erraza: Speechpad\nOsteguna, urtarrila 31, 2013 Urtarrila asteazkenean 30, 2013 Douglas Karr\nIdatzi dugunean Youtube optimizatzea iraganean, gakoetako bat deskribapen zehatza izatea zen. Youtubek ez du zure bideoko berbak automatikoki transkribatu eta interpretatzen (oraindik); beraz, bideoaren deskribapenean zehazten duzun informazioan oinarritzea oso garrantzitsua da.\nJay Baer Konbentzitu eta bihurtu gomendatzen Speechpad guri. 1,230,645 minutuko audio eta bideo baino gehiago transkribatu dituzte bezero handientzat eta txikientzat.\nKontu bat sortu - Zure audio edo bideo fitxategien transkripzioak lortzeko, lehenik eta behin kontua sortu beharko duzu. Kontu bat sortzeko 30 segundo baino gutxiago behar dira; izena, helbide elektronikoa eta pasahitza. Hori da.\nKargatu zure fitxategiak - Zure kontua sortu ondoren, berehala fitxategiak zuzenean ordenagailutik karga ditzakezu edo dagoeneko linean dauden fitxategietara seinalatu. Fitxategiak banan-banan edo nahi adina karga ditzakezu karga bakarrean. Gaur egun audio eta bideo fitxategi formatu hauek onartzen dituzte: aac, aif, aiff, amr, au, avi, cda, dct, dss, gsm, flac, flv, m4a, m4v, mpeg, mpg, mid, mov, mp2, mp3 , mp4, mpga, ogg, raw, shn, sri, video, vox, wav, wma eta wmv.\nEgin eskaera - Zure fitxategiak kargatu ondoren, zure transkripzioak noiz egin nahi dituzun jakitea da. Ordutegiaren hiru aukera eskaintzen dituzte: Aste bat ($ 1.00 / minutu), 48 ordu ($ 1.50 / minutu) eta 24 ordu ($ 2.50 / minutu)\nZenbat eta azkarrago egin nahi zenituzke zure transkripzioak, orduan eta gehiago kostatuko da; han ez da harritzekoa. Galdutako denbora edozein dela ere, beti jakingo duzu zehazki zenbat kostatuko den transkripzio bakoitza eskaera egin aurretik. Ez dago ezkutuko tasarik, epea.\nTags: audio transkripzioahizketa-teklatranskripzioabideoaren transkripzioa\n4 otsailak 2013, 8: 08etan\nFroga dezaket, Speechpad zerbitzu bikaina da, interfaze garbi eta sinplea eta zerbitzu fidagarri azkarra dituena. Aldian-aldian erabiltzen ditugu.\n5 otsailak 2013, 9: 08etan\nSpeakerText hobeto gustatzen zait YouTube-rekin erraz integratzen delako. Bideo transkripzioak zure blogetan txertatzean erabil dezakezun tresna interaktibo txukuna ere badute.\nJan 9, 2014 at 4: 48 AM\nAipatu duten gauza bat konturatu naiz transkripzio zerbitzuen gutxieneko kostua ez dela egokia Youtuberentzat, Vimeo. Goi mailako plana hautatu behar dugula esan nahi du?\nUztailean 13, 2015 at 9: 57 AM\nSpeechpad-en $ 1 / minutuko produktuarekin, transkripzioa lortuko duzu denbora markarik gabe. YouTubera bidal daitezkeen azpitituluak nahi badituzu, epigrafeak eskatu behar dituzu (1.50 $ / minututik aurrera). Prezio bikaina da lortzen duzun kalitateagatik.


2021-06-09 - Goierriko Hitza : Goierriko Hitza\nLau positibo gehiago agertu dira Goierrin\nOsasun Sailak beste lau kasuren berri eman du gaur. Ordizian eta Ataunen atzeman dituzte positibo berriak. Gainontzeko hogei herrietan ez da beste kasurik agertu.\nHiru positibo besterik ez dituzte atzeman Goierrin\nUrtsuaranen sortu geroa ereiteko\n‘Geroa ereiten’ lanagatik spotik onenaren saria jaso dute Iñigo Zapirainek eta Sara Mujikak Euspot lehiaketan. ‘Nekazaritzatik bizi nahi dugu!’ izan da aurten jorratu beharreko gaia.\nParkeak ezagutu eta bizi\nLarunbatean herritarrek parte hartzeko hiru jarduera desberdin egongo dira. Parkeetan hobekuntzak egiteko irizpideak zehaztuko dituzte egindako diagnositik\nLoinatz musika eskolak egitarau berezia antolatu du, ikasturte bukaerarako. Bihar programa bereziko ikasleen txanda izango da. Ekainaren 18an amaituko da zikloa, harizko orkestraren emanaldiarekin. Kalean kontzertu bat ere eskainiko dute, Erauskin plazan.\nEuskarazko sormena saritu dute\nOrdiziako komiki eta ipuin labur lehiaketan ia 300 lan aurkeztu dituzte aurten. Sariak asteburuan banatu dituzte.\n«Odola eman ahal den guztietan, behar duen hurrena zeu izan zaitezke»\nAsteburuan Gipuzkoako Odol Emaileek emankorrenak omentzeko hainbat ekitaldi egin dituzte; Beasainen, tartean. Jorge Montero izan da omenduetako bat\nBeasaingo herri lasterketa astebete atzeratu dute\nUztailaren 11n izango da, azkenean. Txirrindularitza lasterketa dago aurreko astean eta bi ekitaldiek talka egin ez dezaten aldatu dute\nEskuekin moldatutako erakusketa\nBuztingintza Beasaingo zeramika tailerrak erakusketa zabaldu du Igartza Jauregian. Ikasturtean zehar egindako hainbat lan daude ikusgai. Gustura aritu direla diote.\nUnai Segurola, zezen plazan uztaiekin jolasean\nLegazpiarrak Tolosako zezen plazan jokatu den Euskadiko uztai txapelketan parte hartu du asteburuan. Partaiderik gazteena izan da.\nUdako eguzkiaren zain\nBikuña kiroldegiko igerilekuetako solariuma ekainaren 15ean irekiko dute. Iaz bezala, 80 lagunentzako tokia izango da, eta txandak antolatuko dituzte. Abonatuek lehentasuna izango dute\nUrretxuko eta Zumarragako kultur mugimenduaz kezkatuta dauden hainbat herritarrek Kultur Aterkia egitasmoa sortu dute. Ostiralean aurkezpena egin zuten eta bi herrietako kaleak artelanez josi dituzte.


Kartzelan sartu dituzte Bilboko sexu erasoarengatik atxilotutako hirurak | Gizartea | Berria\nKartzelan sartu dituzte Bilboko sexu erasoarengatik atxilotutako hirurak\nIruñean, Auzitegi Nagusiak lau urteko zigorra ezarri dio gizon bati, andre bati abusuak egiteagatik\nEpailearen aginduz, kartzelan sartu dituzte iragan astelehenean Bilbon gertatutako eraso matxistaren harira atxilotutako hiru gizonak. Eusko Jaurlaritzaren Segurtasun Sailaren arabera, 18, 20 eta 35 urteko hiru gizonezko dira.\nBiktima 17 urteko adingabe bat da, eta astelehenean bertan salatu zuen gertatutakoa: jakinarazi zuen alde zaharreko lokal batean eraso egin ziotela lau gizonezkok. Ertzaintzak haietako bi atzeman zituen astelehen goizean, eta astearte arratsaldean atxilotu zuen hirugarrena. Ikerketa zabalik dago oraindik, eta laugarren erasotzailearen bila ari da Ertzaintza.\nBilboko Udalak aho batez gaitzetsi du erasoa. Ezohiko udalbatza bildu zuten asteartean, eta Juan Mari Aburto alkateak adierazpen instituzional bat irakurri zuen.\nIruñean, bestalde, Nafarroako Justizia Auzitegi Nagusiak lau urteko espetxealdia ezarri dio 30 urteko gizonezko bati, sexu abusuengatik. Nafarroako Probintzia Auzitegiak erruduntzat jo zuen gizona, baina defentsak helegitea aurkeztu zuen. Orain, Auzitegi Nagusiak berretsi egin du Probintzia Auzitegiaren ebazpena.\nEpaian irakur daitekeenez, akusatuak «onarpenik gabeko sexu harremanak» izan zituen lehengusuaren bikotekidearekin, «iruzur bidez»: gela ilunpean zegoela eta andreak betaurrekorik ez zeramala baliatu zuen lehengusua ordeztu eta haren neska lagunarekin oheratzeko. Auzitegi Nagusiko epailearen arabera, «frogatua dago ez zela adostutako sexu harreman bat izan, ezta, defentsak argudiatu duen bezala, biktimaren oker edo gaizki-ulertu bat ere». Hori dela eta, magistratuak lau urteko espetxealdia ezarri dio erasotzaileari, baita 13.000 euroko kalte-ordaina ere.\nBi urte, jazarpenagatik\nGipuzkoako Auzitegiak, berriz, bi urteko kartzelaldia ezarri dio enpresaburu bati, enpresako 19 urteko langile bati jazarpena eta sexu abusuak egiteagatik. Emakumezkoak aldi baterako kontratua zuen, eta 65 urteko gizonak egoera hori baliatu zuen sexu ukituak eta «iruzkin lizunak» egiteko. Sententziaren arabera, biktimaren testigantza «koherentea», «iraunkorra» eta «zehatza» izan da, eta «kontraesanik gabekoa». Kartzelaldiaz gain, beste bi urtez zaintzapean libre egotera kondenatu dute enpresaburua, eta 4.000 euroren kalte-ordaina pagatu beharko du.


Bertsolari@k: genero bako historia - bizkaie.biz\nOstera, ezin pentsau geinke ordurarte emakumeak isilik egon ziranik (kostauko da holakorik sinistea, andra berbalapikoz betetako Euskal Herri bete kafetegi honetan), izan be, harritzekoa baita Adanen saihetsak zenbat behar egin dauen orainarteko bertsogintzearen ibilbidean. 1876an galdutako Bizkaiko Foru Zaharren agiritegiak emoten deusku horren barri: [...] Título 8, Ley I: [...] son conocidas por desvergonzadas [...] y ponen coplas y cantares a manera de libelo infamatorio (que el Fuero llama profazadas) [...]. 1452ko agiri horrek dinoanaren arabera, sano zabalduta egoan profazadoreen jarduna Euskal Herrian zehar, plazaz plaza eta herriz herri ibilten ziran andrak zirelako honeek. Juglareen zereginetik parajeago kokatu ahal badira be, honen antzekoak ziren erostagileak, gudu-kantuak eta eresiak egiten ebezan kantariak. Harrigarria bada be, bertsolaritzearen suster gizonzaleentzat, jakin beie gaur arte bertsolaritzeak daukan aztarnarik zaharrenak emakumeen ahotan iminten dauela errima eta neurriz mugatutako euskal ahozko inprobisazino kantatuaren jatorria.\nOrdutik eta XIX. menderarte, ostera, emakumeen presentziak garrantzia galduko dau bertsolaritzean. Horren zergaitirik nabarmenena agiri eta dokumentu ausentzian dago, izan be, Lasturko Milia, Aloseko Usoa eta kasuan kasuko salbuespen batzuk alde batera itxita, ez dagoelako ezelako daturik. Honek, edozelan be, badauka bere arrazoi argia: aro honetan, bertso paperek sona handia lortu eben, baina paperen emonkortasunak ondorio kaltegarriak ekarri ebazan; literaturearen eragina orduan igerriko da lehenengoz ordurarteko bertsogintzean. Bat-bateko bertsolariek bertso zuzen eta onak egin gurako dabez, komunikazinoaren muinagaz bardinduta, eta horretarako poesiaren baliabideak erabiliko dabez. Orduko literaturan, ostera, ez egoan ondo ikusita emakumeek idaztea, ez prosarik, ez poesiarik. Pentsau leiteke, beraz, uzta femeninoko bertsoen eskaintzak behera egin ebala. Hala ta guztiz be, badakigu literaturan egin zan legez, bertsolaritzean be gizon etxurako ezizenen baten bitartez bere bertsoak atarako ebazan emakumeren bat be egongo zana. Egon badago hain gurea dan bertsolaritzearen historiako handienen bertsoak, horreen emazte, arreba edo lagunen batek egin ebazala esaten dauenik...\n1989rarte ez da egongo behar dan legez jasotako pausurik, urte honen bueltan kokatu geinkelako gaur egungo emakume bertsolarien historiaren sorrerea. Hain zuzen be, Kristina Mardarasek edegiko dauz bertsolaritza mota barri baterako ate eta bide barriak. Esan daiteke bera dala aro garaikideko plazandreen aitzindaria. Durangaldeko andre honek lagun arteko giroan ekin eutson bertsolaritzea ikasteari, Areitio, Kapela eta Jon Lopategiren eskutik. Gerora, 1990eko hamarkadearen hasierean, Arantzazu Loidigaz egiten dau topo bertsolaritzeak, bertso-eskoletako emakumeen lehen emoitzea izan leitekeana.\nOndorengo pausuak argiagoak dira memorian: Estitxu Arozenak hasikeran jarritako bertsoa bota eban urte berean, Iratxe Ibarrak Bizkaiko Bertsolari Txapelketako finalean kantau eban, 1993an. Lau urte beranduago, Maialen Lujanbiok izena ipini eutson Anoetan Euskal Herriko Bertsolari Txapelketa Nagusiko finalean kantau eban lehenengo emakumeari, jakin barik, lau urte barru, izen bera izango ebala Andoni Egañaren atzetik Aturritik Ebrorainoko bertsolari onenaren txapelaren jagoleak. Bestetik, ezin bazterrean itxi bitarteko eskolarteko txapelketetan parte hartutako neskatoek egindako lorpenak, edota bertsozaleen belarrietaraino zabaldutako izenak: Ainhoa Agirreazaldegi, Nerea Elustondo, Miren Artetxe, Leire Bilbao, Oihana Bartra... danek izan dabe euren lekutxua bertsolaritzearen munduan, baita Euskal Herriko eskolarteko txapelaren azpian be.\nGauzak holan, norberak itauna bota behar deutso bere buruari Gipuzkoako Bertsolari Txapelketako finala urtearen akaberean etorteaz batera: noiz ohitu behar dau bertsozaleak emakumeak besterik barik ikustera? Zergaitik bertsolariak aita izan daitekez, baina ez dogu ama bertsolaririk ezagutzen? Eta amamarik? Zergaitik dago horren gona gitxi tabladuetan? Moda kontuak moda, argi dago oraindino asko egin behar dauela bertsolaritzeak emakumeen kasuari jagokonez; edozelan be, espero daigun gauzak erabat aldatuko dirala txapelak emakumeen buruetan jarri ahala.\njaso izan dugu burla,\ngaur ere batzuk haserre daude\nezin dute disimula...\nNi ziur nago egunen baten\nzerikusirik ez dula.\nEstitxu Arozenak bertso hau berau bota eban 1993ko Bertso Egunean, Iratxe Ibarra eta Maialen Lujanbio ondoan eukazala. Lehenengo aldia zan Euskal Herriko Bertsozale Elkarteak urtez urte antolatutako ekitaldi honetara hiru emakume etorten zirana, ez beharbada entzule, baina bai bertsolari legez. Ha be 1969ko ilargiratzearen antzekoa izan zan: sekulako aurrera pausua abots zuri helduen bertsogintzarako, eta zer esanik be ez oholtza ganeko emakumeen jardunerako. Izan be, hiru emakume horreen bertsoek iraganaren eta geroaren arteko tartea markau eben. Manolo Arozenaren alabak, hogeita sei berbatan, Fernando Amezketarrak –bera hartu izan da bat-bateko bertsolaritzearen aitzindaritzat– martxan jarritako trenari norabide guztiz barria imini eutson, oraindino ikusteko daukaguzan hamaika geltokitara abiarazoz.


Presoen eskubideei babes handia - Arrasate - Goiena.eus\nGoiena 2006-10-27 11:32\nAtzo, urriak 26, prentsaurrekoa egin zuten presoen egoera zein den azaltzeko. Jende ugari elkartu zen Uharkapen. Besteak beste ekimen honekin bat egin dute Ruper Ordorikak, Xabier Letonak, Juan Carlos Bengoak, Eskoriatzako alkateak, Antxon Mendizabalek, Evaristok, Aitor Lopez Rekartek eta Olatz Pagaldai aktoreak.\nJoan den astetik, 12 pertsona gose greba egiten ari dira Uharkape pilotalekuan euskal presoen eskubideak aldarrikatzeko. Grebalarien ustez, gaixotasun larria duten 6 preso kalean egon beharko lirateke. Eta gaineratu zuten, beste 160 preso euren zigorraren 3 laurdenak beteta ere, aske egon beharko liratekeela.\nGure Ibarrari dagokionez, Josu Uribetxebarria arrasatearraren egoera aipatu zuten. Grebalarien hitzetan, duela 2 urte minbizia diagnostikatu zioten eta giltzurrun bat kendu zioten. Orain Langraitzeko erietxean dago.\nBestalde, Jon Agirre aramaioarraren kasua ere aipatu zuten. Agirre larri gaixorik dago, 25 urte bete ditu espetxean eta 64 urterekin oraindik preso jarraitzen duela salatu zuten. Horrez gain, zigorraren 3 laurdenak beteta dituzten presoen zerrenda ere luzea dela gaineratu zuten. Ondorioz, grebalariek adierazi zutenez, presoen egoera honek ez dio bake prozesuari onik egiten eta presoekin xantaia politikoa egiten ari direla salatu zuten.\nHiru aldarrikapen nagusi\nGaixo dauden presoak aske uztea.\nZigorra bete duten presoak kaleratzea.\nPresoen eskubideak errespetatzea.\nGose greba bihar, urriak 28, amaituko dute gure ibarrean, eta Lea Artibaiko eskualdeari pasako diote lekukoa. Izan ere, eskualdez eskualde, Euskal Herri osoan egingo dute Gose Greba ibiltaria. Bihar, ekimen honekin amaitzeko, manifestazioa egingo dute 18:00etan Uharkape pilotalekutik abiatuta.


Asier Larraza - Wikipedia, entziklopedia askea.\n(«Asier Larraza Gorrotxategi» orritik birbideratua)\nAsier Larraza Gorrotxategi (Zumarraga, Gipuzkoa, 1975eko apirilaren 13a) argazkilaria da.\nZumarraga, 1975eko apirilaren 13a (46 urte)\nargazkilaria eta dantzaria\nDonostiako Soslai Argazki Eskolan argazkilari-agiria (1994-1996) jaso ondoren, Britainia Handira jo zuen ikasketak jarraitzeko. Surrey Institute University of Art & Design ikastetxean argazkilaritzan lizentziaduna (1997-2000) da.\nArgazkilari profesionaltzat hainbat lan egina da, publizitate-arloan. 1997an, Zumarragako Itarte erakustaretoan Vacas mirando a un tren talde-erakusketan partaide izan zen, eta 1999an, leku berean, beste talde-erakusketa bat egin zuen, bideo, argazki, arkitektura, pintura eta abar erakutsiz. 2000. urtean egin zuen lehenengo bakarkako argazki-erakusketa, Errenteriako Gaspar erakustokian. Dantza- eta bikoizketa-ikastaroak ere egin ditu, eta Adeshoras dantza-taldearen kide izana da.\nLiteratura ere landu du, eta 1986an Azkue Sariketan lehenengo saria lortu zuen.\nAsier Larrazaren informazioa Art Aretoan\nAzken aldaketa 1 iraila 2020(e)an, 08:18(e)tan\nOrriaren azken aldaketa: 1 iraila 2020, 08:18.


Harris Papiroa I - Wikipedia, entziklopedia askea.\nHarris Papiroa I edo Harris Papiro Handia, gair erlijioso eta historikoei buruz papiroan idatzitako egiptoar testu bat da.\nXX. dinastian datatua dago, Ramses IV.aren erregealdiaren hasiera inguruan. Tebasetik ekarria, hilobi batean aurkitua izan zen, Deir el-Medinan, eta A. C. Harrisek erosi zuen, 1855ean, ondoren, 1872an, British Museumak erosi zuen, non 1872tik gordeta dagoen, eta EA9999/2 bezala katalogatua.\nPapiroan idatzita dagoen aurkitutako eskuizkriburik handiena da, 42 metroko luzerarekin, eta idazkera hieratikoan idatzia dago, bost sekziotan banatzen da, 117 zutabekin, hamabi edo hamairu lerrokoak. Hiru marrazki ditu, Ramses III.a, Tebas Menfis eta Heliopoliseko jainkoen hirukoen aurrean irudikatuz.\nTestuak, erregeak jainkoei eta zenbait hiritako tenpluei, 31 urtetan zehar eginiko dohaintzak deskribatzen dira, jainkoen mesedea lortzeko. Dohaintza zerrendak hartzen du papiroaren zatirik handiena.\nTestuaren azken zatian, XX. dinastiako gertaerak kontatzen dira, garaiaren hasierako egoera kaotikoa deskribatuz eta erregearen balentriak loriatuz.\nRamses III.aren heriotza eta bere seme Ramses IV.aren tronuratzearekin amaitzen da, baina ez ditu hareneko konspirazioa, ezta faraoiaren hilketa ere aipatzen.


EH Bildu garaile Bergaran, 3.000 botorekin - Bergara - Goiena.eus\nEH Bildu garaile Bergaran, 3.000 botorekin\nGoiena 2016-09-25 21:19\nEH Bildu izan da Bergaran boto gehien eskuratu duen indarra, 3.000rekin. EAJk 2.805 eskuratu ditu, eta Elkarrekin Podemosek 983. PSE-EEk 522, PPk 268 eta Ciudadanos alderdiak 49 boto lortu dituzte gaurko hauteskundeetan. Parte-hartzea %66,99koa izan da Bergaran.\nEusko Legebiltzarrerako 2012ko hauteskundeekin alderatuta, EH Bilduk, gaur Bergaran irabazi arren, 306 boto galdu ditu, eta EAJk 80. Konparaketa iazko udal hauteskundeekin eginez gero, berriz, 165 boto irabazi ditu EH Bilduk, eta 390 galdu EAJk.\nEspainiako Gorteetarako azken hauteskundeetako emaitzei begiratuta, azkenik, EH Bilduk 739 boto gehiago eskuratu ditu, eta EAJk 535 gehiago.\nGainerako alderdiei dagokienez, PSE-EEk botoen erdia galdu du ia 2012ko Legebiltzarrerako hauteskundeetako emaitzekin alderatuta, eta PPk gora egin du puntu erdi. Elkarrekin Podemosek Gorteetarako hauteskundeetan Bergaran lortutako botoen erdia baino gutxiago eskuratu du, eta ordukoen erdia pasatxo Ciudadanosek.\nBergarako boto bilakaera\nGoiena 2015 ira 01 Bergara\nHona hemen 2012ko Eusko Legebiltzarreko, 2015eko Udaletako eta 2016ko Espainiako Gorteetarako hauteskundeen Bergarako emaitzak.\nAgurne Barrusoren (EH Bildu) eta Victoriano Gallastegiren (EAJ) balorazioa\nJulen Iriondo 2016 ira 26 Bergara


Abian da CAF-Elhuyar sarien 2015eko edizioa, “Jarri txertoa kultura zientifikoaren alde” lelopean • ZUZEU\nGizartean kultura zientifikoa sendotzeko xedea du Caf-Elhuyar sariketak.\nLau kategoria ditu, eta 2016ko otsailaren 11ra arte dago irekita lanak aurkezteko epea\n“Jarri txertoa kultura zientifikoaren alde”, hori da CAF-Elhuyar sarien 2015eko edizioaren leloa. Hain zuzen ere, gizartean kultura zientifikoa sendotzeko, funtsezkoa da zientzia eta teknologia arloko gaiak eta ikerketak zabaltzea eta gizarteratzea, eta lan hori egiten dutenak saritzeko eta aitortzeko helburua du sariketak.\nHorrenbestez, honako kategoria hauetarako deia egingo dugu CAF-Elhuyar sarien 2015eko edizioan:\nDibulgazio-artikulu originalak. Kategoria honetan, euskaraz sortutako zientzia eta teknologiaren dibulgazio-lanak aurkeztuko dira, eta bi azpikategoriatan banatuta dago:\n• Dibulgazio-artikulu orokorrak, 2.000 €-ko sariarekin\n• Egilearen doktore-tesian oinarritutako dibulgazio-artikuluak, 2.000 €-ko sariarekin\nZientzia-kazetaritzaren arloko lanak, 2.000 €-ko sariarekin. Kategoria honetan, 2015ean euskaraz sortu eta argitaratutako kazetaritza-lanak aurkeztuko dira, edozein formatu eta generotakoak.\nZientzia gizartean sorkuntza-beka, 5.000 €-ko diru-laguntzarekin. Kategoria honetan, zientziaren/teknologiaren eta gizartearen arteko elkarrekintza landuko duten proiektuak aurkeztuko dira, euskaraz sortuak. Proiektuek izaera zientifikoa, artistikoa zein soziologikoa izan dezakete, eta arlo zientifikoa eta soziala harremanetan jartzea izango da haien muina.


Kalte psikologikoen hazi izaten dira tratu txarrak, adituek esan dutenez | Gizartea | Berria\nKalte psikologikoen hazi izaten dira tratu txarrak, adituek esan dutenez\nMarian Elizegi auzitegi psikologoak adingabeen aurkako tratu txarrak izan zituen atzo hizpide Bilbon, 'Auzitegi medikuntzaren arreta hobetzeko bidean' jardunaldietan\nAuzitegi medikuntzaren jardunaldietako bat, atzo, Bilbon. MONIKA DEL VALLE / FOKU Tamaina handiagoan ikusi\n2022ko maiatzak 14 - Bilbo\n«Asko hitz egiten da emakumeen aurkako indarkeriaz, sexu abusuez... baina adingabeen aurkako tratu txarrak albo batera geratzen dira sarritan. Garrantzitsua da horien berri ematea, aztarna sakona uzten baitute ume horiengan». Arreta hor jarrita jardun zuen atzo Marian Elizegi Gonzalez auzitegi psikologoak, Bilbon. Tratu txarrak ematen dizkieten adingabeen artean «albo kalte ugari» egoten direla azaldu zuen psikologoak. Eta, hain zuzen ere, kalte psikologiko eta emozionalak izaten dira nagusi kasuen %76tan; besteak beste, desgaitasuna, antsietatea, ziurtasunik eza, autoestimu apala eta suizidio ahaleginak.\nAzken bi egunetan hainbat gai izan dituzte hizpide auzitegi medikuntzako profesionalek Auzitegi medikuntzaren arreta hobetzeko bidean jardunaldietan. Atzo, tratu txarrei eta indarkeriari buruzko gogoetak plazaratu zituzten zenbait adituk. Auzitegi Medikuntzaren Euskal Erakundearen 20. urteurrenaren harira antolatu dituzte jardunaldiok, eta Elizegik adingabeen aurkako indarkeria izan zuen hizpide. Kasu bakoitza «aparte» aztertu beharrean, garrantzitsua da «ikuspegi global bat» ematea, auzitegi psikologoak azpimarratu zuenez. Eta hori baieztatzeko, 111 adingaberi egindako ikerketaren emaitzak plazaratu zituen.\nBereziki, bi taldetan banatu ditu Elizegik adingabeen aurkako tratu txarrak: etxe barruko indarkeria, batetik, eta emakumeen aurkako indarkeriaren biktima diren adingabeak, bestetik. Kasu gehienetan, salaketa jarri ondorengo sei hilabeteetan jartzen dira biktimekin harremanetan, baina auzitegi psikologoak nabarmendu du denbora «funtsezkoa» dela arazoei irtenbidea emateko: «Zenbat eta gehiago berandutu, orduan eta handiagoa da biktimizazioa». Nagusiki, amak jartzen du salaketa; aitei eta adingabeei dagokienez, gutxi dira salaketa jartzeko hautua egiten dutenak, %11.\nIndarkeria hori, baina, ez da adingabearen kontrakoa bakarrik izaten: «Gazte horiek beste indarkeria kasu batzuen lekuko izaten dira, eta hori oso gogorra da: gertatzen ari dena entzun eta ikusten dute, lekuko zuzenak dira». Ikerketaren arabera, biktima gehienak izan dira noizbait amaren kontrako indarkeriaren lekuko, «irainetatik hasi eta indarkeria fisikoraino».\nGainera, azkenaldian asko handitu da indarkeria bikarioa ere. «Horrelako indarkeriarekin gizatasuna kentzen zaie adingabeei: objektu moduan tratatzen dituzte, amari min emateko», azaldu du Elizegik. Era horretako indarkeria hautematea «oso zaila» dela aitortu du auzitegi psikologoak, eta arreta nagusia testigantzetan jarri behar dela azpimarratu. Bereziki, elkarrizketa kognitiboetan: «Umeak behin baino gehiagotan ez biktimizatzea da helburua, eta gizarte eragile guztiontzat dira baliagarriak».\nElizegiz gainera, Maria Segura auzitegi gizarte langilea eta Ana Hidalgo auzitegi medikua ere izan ziren hitzaldian. Biak indarkeria kasuren bat dagoen bakoitzean duten zereginaz mintzatu ziren, eta Segurak, ondorio nagusi gisa gizarte eragileen arteko elkarlana «ezinbestekoa» dela nabarmendu zuen. Bide beretik, Hidalgok ondorioztatu zuen «ikuspuntu eta ondorio askotarikoak» dakartzala hainbat jakintza alorretako profesionalak lankidetzan aritzeak.\n«Ikusgaitasun handiagoa eman behar zaio auzitegi medikuntzari»


Donibane Lohizunetik, makila bat portugaldar errepublikako presidentearentzat Donibane Lohizunetik, makila bat portugaldar errepublikako presidentearentzat\nHome Gizartea Ekonomia Donibane Lohizunetik, makila bat portugaldar errepublikako presidentearentzat\nPortugaldar Errepublikako Presidenteak, Marcelo Rebelo de Sousak, Olano euskal enpresak Guarda, iberiar herrialde honen barrualdeko herrian duen zentru logistikoa bisitatu izan du.\nGuardako Olano instalazioak (Portugal)\nOlano, Portugaleko puntu estrategiko honetan dago 2009tik eta hurrengo urterako 7 milioi baino gehiagoko inbertsio bat egiteko aurreikuspena du, instalazio hauek handitzeko eta hobetzeko helburuarekin.\nBisita hau eskertzeko eta antzemateko era bezala, Donibane Lohizuneko enpresa honen ordezkariek makila bat oparitu diote Presidenteari. Euskaldun guztiek dakiten bezala, sinbolismoz beteriko makila da, adiskidetasun eta autoritatea antzemateko sinboloa bait da.\nEra honetan, Marcelo Rebelo de Sousa, munduan zehar sinbolo hau jaso dutenen autoritate taldera gehitu da. Guk pare bat alditan idatzi izan dugu Makilari buruz, baina guzti hauen artean bat nabarmendu nahi dugu; Botere Legegiledun Eskualdeetako Legebiltzarren Batzarraren presidenteak, autoritate sinbolo bezala Makila jasotzen duen artikulua. Euskal Autonomi Erkidegoak izan zuen lehen presidentzia eta gaur egun ere mantentzen den ohitura hau ezarri zuen.\nOlanoren historia hau irakurtzeak merezi du. 1975ean kamioi batekin hasi zen enpresa eta gaur egun europar mailan, enpresa logistiko handienetako bat dena.\nPortugaleko Presidenteak euskal enpresa honen erak eta jarrera azaltzean baieztatzen duena nabarmentzeak merezi du_\nPortugal anda para a frente com empresários amigos, que parece que vêm de longe mas já são quase portugueses, que recorrem a empresas portuguesas, que têm responsáveis portugueses, que são apoiados por municípios e com trabalhadores e trabalhadoras portuguesas.\n(Portugal aurrera doa urrunetik datozen enpresari lagunekin, baina dagoeneko ia portugaldarrak direnak, enpresa portugaldarrei jotzen dutenak, arduradun portugaldarrak dituztenak, herrien laguntza dutenak eta langile portugaldarrak dituztenak).\nGehiengo euskal enpresek nazioarteko prozesua zuzentzen duten erak eta formak deskribatzeko era argi eta garbia.\nRTP – 2016/12/5 – Portugal\nO Presidente da República, Marcelo Rebelo de Sousa, apontou hoje o grupo Olano, que opera a partir da Guarda, como um exemplo do que deve ser feito para criar riqueza em Portugal “onde parece difícil”. “Não é longe, é perto, porque verdadeiramente parece que estamos longe do mar e do litoral, mas estamos no centro daquilo que é o relacionamento entre Portugal e os mercados para onde vão os nossos produtos”, afirmou Marcelo Rebelo de Sousa, durante uma visita às instalações do grupo do setor da logística e transportes.\nGaurko Makilak Iparralden eginiko Makila baten ezaugarriak\nPrevious articleGastizar eraikinaren suntsiketa: Karakaseko Euskal legatuaren parte bat desagertzen da\nNext articleZorionak eta urte berri on. Euskal gabon kantak Cambridge-tik eta Tolosatik Olentzero 1952an


Txina Gardeneko Berotegi Ehunen Fabrika eta fabrikatzaileak | ShiningPlast\nShiningPlast Translucent Berotegi Ehunaren ehuna hazten ari den proiektu berezia laguntzeko material hobea da. Mahastizain serioek gehien erabiltzen duten aukera ere bada.\nEhunaren pisua: 100 gm ~ 250 gm\nMalla: 8 * 8 ~ 16 * 16\nWeaving egoera: ur jarioaren telesaila\nOsagarriak: Sokekin berotuta, begiak oso 3 oineko tartean daude ertz guztien inguruan.\nDentsitate handiko polietilenoaren gardenak ehundutakoak erdian eta dentsitate baxuko polietilenaz estalitakoak gardentasun handia ematen dute eta horri esker, landareek eguzki-argia modu eraginkorrago batean xurgatu ahal izango dute.\nIzpien UV tratamendu handia ere egin zuen, zenbait arlotan eguzki-argia gogorra izan dadin eta denbora luzerako esposizioari eutsi ahal izateko. Polietilenazko material gordin handiarekin, tenperatura zabal bati aurre egin diezaioke.\nShiningPlast-ek zure eskaera desberdinak betetzeko 8 * 8 ~ 16 * 16 bitarteko sare desberdinak ere eman ditzake.\n· Indartsua eta iraunkorra ：\nEhungintzaren kalitate eta estaldura teknika bikainak eginda, ShiningPlast Berotegiak propietate sendo eta iraunkorrak izaten jarraitzen du epe luzerako erabili ondoren.\n.Irrintzia tasa txikia\nMurrizteko Tarifa Bikainak berotegi-ehuna egonkorra dela ziurtatzen du tamaina aldatuagatik malko edo estolderik izan gabe.\n· Eguraldiaren erresistentzia\nShiningPlast Clear Berotegi-oihalak iragazgaitasuna eta denbora luzerako babesa eskaintzen ditu hash eguraldian, instalazioan edo tolestu egiten denean erabili ondoren.\nUlertzen dugu UV egonkortzea ehun honen eskakizunetarako propietate garrantzitsuena dela. Gure UV tratamendu bikainak ehuna egonkortu eta iraunkorra bihurtuko du, nahiz eta UV esposizio gogorraren pean egon.\naurreko: Leno Aldamio Xafla\nHurrengoa: PP Weet Mat


Mark Lanegan (1964ko azaroaren 25a, Ellensburg, Washington) estatubatuar konposatzaile eta abeslari bat da. Bakarkako abeslari ibilbidearengatik da ospetsu, baita aurretik Screaming Trees musika taldeko kidea izateagatik ere. Bestalde, Queens of the Stone Age eta Mad Season taldeekin ere elkarlanean aritu izan da.\nEllensburg (Washington), 1964ko azaroaren 25a (56 urte)\ngitarra-jotzailea, abeslaria, banjo-jotzailea, musikaria, egile abeslaria, mandolinist (en) eta estudioko musikaria\nScreaming Trees (en)\nScreaming Trees taldeak 1990eko hamarkadako Seattle hiriko Grunge musika mugimenduan parte hartu zuen, baina ez zuen Nirvana, Pearl Jam, Soundgarden edo Alice In Chains musika taldeek adinako arrakasta edo osperik lortu.\nWikimedia Commonsen badira fitxategi gehiago, gai hau dutenak: Mark Lanegan\nAzken aldaketa 17 maiatza 2020(e)an, 22:06(e)tan\nOrriaren azken aldaketa: 17 maiatza 2020, 22:06.


Urteko albisteen laburpena\nBai Euskarari Ziurtagiriaren elkartea 2015-12-22 13:56\n2015 urtea emankorra izan da Bai Euskarari Ziurtagiriaren Elkartean: hitzarmenak udal ezberdinekin; Enpresarean Foroa hitzaldi-gosariak; Enpresarean.eus webgune berritua; Bai Euskarari sariak; Araban Euskara Lanean ekimena; Mintzodromoa... Urtearen errepasotxo bat egin dugu hemen, albistetan:\nHitzarmenak eta ekitaldiak\nHitzarmena berritu dugu Zarauzko Udalarekin, bertako enpresa eta komertzioetan euskararen erabilera sustatzeko\n30 ziurtagiri banatu ditugu Uztaritzen; 16 berriak\nLankidetza-hitzarmena Azpeitiko Udalarekin, herriko arlo sozioekonomikoaren euskalduntzean ...\nKalean da 'Bai' aldizkariaren 18. zenbakia\nBai Euskarari Ziurtagiriaren elkartea 2015-12-22 12:16\nKaleratu berri da 'Bai' Ziurtagiridunen Aldizkariaren 18. zenbakia. Caroline Phillips Garapen Kontseiluko lehendakaria elkarrizketatu dugu bertan, baita Alex Gibelalde marketing digitalean aditua ere, hurrengo Enpresarean Foroko gonbidatua.\nElkarrizketa horiek eta beste hainbat albiste dituzue hemen ikusgai:\nBAI Ziurtagiridunen Aldizkaria, 18. zenbakia by Bai Euskarari Ziurtagiriaren Elkartea\n[MENDI IRTEERA] Agur 2015, Zaldiaran mendi puntatik!\nGasteizko Mintzalaguna 2015-12-22 11:24\nAzken urteotan bezala Gasteizko Mintzalaguneko eta GEUrekin mendira taldeko lagunek bat egingo dute urteari agur esateko.\nOraingoan, Zaldiaran mendia aukeratu dute urtea euskaraz agurtzeko.\nNoiz? Abenduaren 31an, ostegunean, 08.30ean\nNon? Irteera: Mendizorrotzako aparkalekutik, Beti Jai frontoien aurrean\nHarremanetarako: Idatzi mezu bat naroa@gasteizkomintzalaguna.com-era\nInformazio gehiago: Gasteizko Mintzalaguna edo GEUrekin mendira\nBai Euskarari Ziurtagiriaren elkartea 2015-12-22 00:00\nZeintzuk dira praktika egokiak eta eredugarriak Bai Euskarari Ziurtagiriaren Elkartearen arabera? Zer egin beharko luke egoki jardun nahi duen entitateak? Bai Euskarari Ziurtagiria eskuratzeko dauden irizpideei jarraiki, lau eremutan jaso dugu euskararen erabilerari dagokionez egoki aritu nahi duten enpresek, saltokiek eta era guztietako entitateek egin beharreko bidea.\nArlo sozioekonomikoaren euskalduntzean eragitea da Ziurtagiriaren Elkartearen helburua eta euskaraz aritu nahi duten enpresei, saltokiei eta era ...\nOlentzeroren munduko abenturen erakusleihoa\nOihaneder Euskararen Etxea 2015-12-21 11:26\nOlentzero Munduan- Arraun The World erakusketak Olentzeroren bilobak munduko leku desberdinetan opariak eta mezuak banatzen egindako bidaiak jasotzen ditu. Abenduaren 21ean inauguratu zen alde zaharreko Gasteiz ikastetxeko umeen bisitarekin. Hauek...\nLa entrada Olentzeroren munduko abenturen erakusleihoa aparece primero en Oihaneder Euskararen Etxea.\n[ARGAZKIAK] Familia irteera: Txorien Habiak\nGasteizko Mintzalaguna 2015-12-21 10:13\nGabonetan jai, familia giroan euskaraz\nOihaneder Euskararen Etxea 2015-12-21 09:00\nGabonetan familia giroan euskaraz gozatzeko aukerak areagotzeko “Gabonetan jai” zikloa abian jarri dugu. Urtarrilaren 2, 3 eta 4an 11:00etatik 13:00 bitartean familian gozatzeko ikuskizunak egongo dira eta ostean ikuskizunarekin lotutako...\nLa entrada Gabonetan jai, familia giroan euskaraz aparece primero en Oihaneder Euskararen Etxea.\n[Jardunaldia] Negozioek sarean arrakasta lortzeko gakoak. 2016/01/14 · Hernani · 14:00-16:00\nBai Euskarari Ziurtagiriaren elkartea 2015-12-21 00:00\nAzkoitiko Zerber, Cordonnier eta Burruntzik Bai Euskarari Ziurtagiria jaso dute\nBai Euskarari Ziurtagiriaren elkartea 2015-12-18 11:02\nAzkoitiko Udalak 2006tik sustatzen du Bai Euskarari egitasmoa eta urtez urte handitzen doa Azkoitiko ziurtagiridunen kopurua; geroz eta gehiago dira euskararen aldeko urratsa eman duten zerbitzu eta establezimenduak. Aurten, hiru enpresak jaso dute Bai Euskarari Ziurtagiria: Zerber burdindegiak, Cordonnier oinetako konponketa dendak eta Burruntzi Arkitektura estudioak.\nZerber burdindegiak Bidean maila lortu du, programako lehen mailako ziurtagiria. Beste biek, Zerbitzua Euskaraz maila eskuratu dute. Nekane Larrañaga Euskara zinegotziaren eta Bai Euskarari elkarteko Arkaitz Illarramendiren eskutik jaso dute ziurtagiria.\nUdaletxeko batzar ...\nAlex Gibelalderen hitzaldia, urtarrileko Enpresarean Foroan\nBai Euskarari Ziurtagiriaren elkartea 2015-12-18 00:00\nUrtarrilaren 19an, asteartea, Enpresarean Foroaren saio berri bat izango dugu Alex Gibelalderekin, Zamudioko Parke Teknologikoan. Google eta Twitterren aritu da lanean Gibelalde, zuzendaritza postuetan, eta duela gutxi sortu du Boostit proiektu pertsonala, instituzio zein enpresei transformazio digitalean laguntzeko. Enpresaren emaitzak sare sozialen bidez nola hobetu azalduko du hitzaldian, besteak beste.\nLekua: Zamudioko Parke Teknologikoa.\nEman izena Enpresarean.eus/#foroa helbidean.\nEnpresetan ere euskaraz bizitzeko ibilbide baten lehen pausoa\nBai Euskarari Ziurtagiriaren elkartea 2015-12-17 00:00\nLan munduko eta euskalgintzako hainbat eragilek sustatutako egitasmoa Lehiberri zentroan aurkeztuko da abenduaren 17an.\nProiektu izaera kendu eta errealitate izatera pasatu nahi dute, lan mundu euskalduna; bai, behintzat, Tolosaldean. Sindikatuak, lanbide heziketa institutuak, Tolosaldea Garatzen, Lehiberri, udaletako euskara zerbitzuak, ordezkari politikoak, euskalgintzako eragileak nahiz gizarte eragileak eskutik aritu dira, pauso hori emateko beharreko oihala ehuntzen, aurkezpena, 18:30ean izango da, Lehiberrin.\nBelaunaldi berriak euskaraz lan egiteko prestatu dira –edo horretan ari dira–, eta oinarri hori abiapuntu hartuta, euskaraz bizitzeko esparru ...\nwww.kaixomaitia.eus euskara eta harremanek topa egiten dutenean… “Saltsa badago!”\nKaixomaitiak, inoiz baino berrikuntza gehiagorekin, euskaldunon harremanen aro berri bat dastatzera gonbidatzen gaitu\nBerritze lan intentsibo baten ondoren, Kaixomaitiak, euskaldunon harremanetarako guneak, aro berri bati emango dio hasiera gaurtik, abenduaren 18tik, hasita, “Saltsa badago!” lelopean. Hiru oinarriek eutsiko dute proiektu berria: Kaixomaitia.eus, harremanetarako webgune eraberritua; Kaixomaitia Ekintzak, pantailaren beste aldean jendea ezagutu eta elkarrekin gozatzeko jardunaldiak; eta Kaixomaitia Blog-a, kolaboratzaile sare batekin harremanei buruzko hausnarketa egin eta iritziak partekatuko dituenak.\nHegoaldeko ekonomiak hazkunde erritmoari eutsiko dio 2016. urtean\nBai Euskarari Ziurtagiriaren elkartea 2015-12-16 00:00\nEkonomiaren susperraldiak eutsi egingo dion arren, etorkizuneko ikuspegiak oraindik ere zalantzak pizten ditu. Azterketa hori egin zuen atzo Joseba Madariaga ikerketa zuzendariak, Laboral Kutxak 2016ko ekonomiaren aurreikuspenen inguruan landu duen txostenaren aurkezpenean. Datuen arabera, Hego Euskal Herriko ekonomia %2,8 haziko da urte honetan, eta datu ia berberak izango ditu datorren urtean: Araban, Bizkaian eta Gipuzkoan %2,8 haztea espero du, eta hamarren bat gehiago Nafarroan (%2,9).\nKreditu kooperatibak egindako aurreikuspenak betez gero, albiste ona izango da langabezia ...\nEnpresarean.eus webgunea berritu dugu\nBai Euskarari Ziurtagiriaren elkartea 2015-12-15 13:08\nEnpresarean proiektuak, enpresa eta profesionalen sareak, webgunea berritu du. Euskaraz lan egin nahi duten enpresen eta profesionalen arteko harremana eta elkarlana sustatu nahi da Enpresarean proiektuaren bidez. Egitasmoaren ardatz dira bi urtean behin antolatzen den Enpresarean azoka, Enpresarean Foroa hitzaldi-gosariak eta Enpresarean.eus webgune berritua.\nHitz adina mintzo, GALESERA gertutik\nOihaneder Euskararen Etxea 2015-12-11 13:28\nHitz adina mintzo hizkuntza gutxituak ezagutzeko zikloak Galeseko galesera hurbilduko digu oraingo honetan. Zehazki, abenduaren 15ean, Patrick Carlinek hizkuntza aurkeztuko du eta abenduaren 16an Euskal Herria-Gales topaketa kulturala egongo da....\nLa entrada Hitz adina mintzo, GALESERA gertutik aparece primero en Oihaneder Euskararen Etxea.\n‹‹ Aurrekoak 1 2 3 4 ... 47 48 49 50 51 52 53 54 ... 65 66 67 68 Hurrengoak ››


abendua 2013 - Blogberri Blogberri\nabendua 11th, 2013\nFrantziako Lehen Ministroak berak izenpetu du gutuna. Ez da ohikoa Ipar Euskal Herriko aldarrikapenen erantzuna zuzenean haren lumatik etortzea. Erantzunak berak ez dira maiz gertatzen, baina heltzen direnean, gehienetan Barne Ministeriotik heltzen dira. Manuel Vallsek behin eta berriz erran zuen, argi eta garbi, Ipar Euskal Herriaren lurralde ezagupenik ez zutela onartuko. Beraz ezin harriduraz hartu Jean-Marc Ayrault-en erantzun ofiziala. Ezezko erantzun hori baikorki irakurtzeko modu bakarra da Frantziako gobernuburuaren kabineteraino heldu dela eskaeraren berri.\nBaina ez daiteke kontsolamendu bat izan. Lurralde kontratua izenpetzeko prest agertu da Frantzia, horrekin bazterrak aski lasaituko balitu bezala. Eta gainerakoan ez kezkatzeko, badaudela aterabideak kontratu hori bideratzeko: herri elkargoak batu, sindikatu mistoa, poloa…\nFuntsean, betikoa. Frantziako Gobernuak erantzun teknikoa eman nahi izan dio eskakizun politiko bati. Erantzun tekniko horiek erantzun politiko bat baino neketsuagoak dira ulertzeko. Zer da polo bat? Zenbaterainoko ezagupena aitortzen dio Ipar Euskal Herriari? Horrelako erantzun batek ez ditu aise aseko azken hilabeteetako aldarrikapenak, eskaera politikoak aterabide politikoa espero duelako.\nErantzun tekniko hori, ukapen maltzurra da, ezezko borobil eta gogor bat baino zitalagoa. Hain zuzen, Ipar Euskal Herriak zein aterabiderekin aski duen edo ez erranez, irakasle modura agertu da Ayrault, Iparraldeko eragileek baino hobeki baleki bezala! Tokiko eragile eta hautetsiekiko zinezko mespretxua eta gutxiespena izateaz gain, mespretxu politikoa da: gibelean dagoen mezua da, funtsean, ez dagoela aldarrikapen politikorik Ipar Euskal Herrian. Vallsen erantzuna, gutxienez, politikoa zen. Arrazoi onartezinez eta gezurrez betetako erantzuna zen, baina Ayrault-ena ez da hobea.\nNork hil zuen Kennedy? Lee Oswaldek? Beste tiro-egile bat ere bazegoen? Edo gehiago? Bere iniziatibaz hil zuen ala konspirazio baten parte zen? Hala bada, zeinentzat ari zen lanean? Eskuin muturrarentzat? CIArentzat? Kubarentzat? Sobietar Batasunarentzat? Gisa orotako teoriak zabaldu dira bertsio ofizialaren kontra, baita teoria kontrajarriak ere.\nBadira uste dutenak Apollo misiokoak ez zirela ilargira heldu, AEBetako armadak aspaldian ezkutatzen duela estralurtarren presentzia, Errusiar Iraultza juduen konspirazioa izan zela, eta Frantziako Iraultza Elizaren kontrakoena. 2001eko irailaren 11ko atentatuetan ez zela hegazkinik izan eta AEBetako zerbitzu sekretuen manipulazioa izan zela dioten teoriek oihartzun handia izan zuten.\nKonspirazioen teoriek arrakasta handia dute, eta anitzek sinetsi ohi dituzte, nahiz eta konspirazioa dagoela erakusteko bide bihurriak erabili: frogatzeko bidea eskaintzen duten informazio elementuak bakarrik hartuz, gezurta dezaketenak baztertuz, osagai ezberdinak inkoherenteki lotuz…\nKonspirazioaren baitan sinesten dutenak, gehienetan, eskuin muturrekoak edota ezker muturrekoak dira, sistema ustela dela adierazteko, bakoitzak bere ikuspegitik. Egiazki gertatu izan diren eta frogatu diren konspirazioak erabiltzen dituzte horrelakoak denetan ikusteko. Bestalde, sinesteak berak poza ematen dio sinesten duenari, besteek baino informazio gehiago daukalakoan eta aski argia delakoan sistemaren manipulazioan ez erortzeko. Soziologikoki, aldiz, lasaigarriagoa omen da pentsatzea Irailaren 11ko atentatuak bezalakoak gobernu batek eraginik gertatzen direla eta ezinezkoa dela kontrolez kanpoko pertsona edo erakunde batzuek halakoak egitea. Ororen buru, eskema horren aldekoek beti aitortzen diete indarra gobernuei, erasotzailea ala biktima izan.


Basque – EUSKARA – Get up to 50% off when you buy multiple small stickers.\nLeherketa pare batek Beirut hirian jo zuen\n2020ko abuztuaren 4an, Libanoko Beiruteko portuan modu prekarioan gordetako 2.750 tona metriko amonio nitratoko gordelekuak piztu eta antzinako hiriaren zati handiak suntsitu zituen maila handiko leherketa izugarria piztu zen.\nJune 13, 2022 by admin Basque - EUSKARA 0\nKoloretako telebista 1970eko hamarkadan Italian atera zenean, tokiko agintariek telebista gehienak ezeztatu zituzten froga nahikorik ez zutela egin eta begiraleentzat kaltegarriak izan zitezkeela esanez. Agian arrazoi zuten, agian ez. Kontua da, gobernuak ulertzen ez zuelako arautzen saiatu zen teknologia disruptiboa zela.\nBeste adibide bat internet da.\nMay 23, 2022 by admin Basque - EUSKARA 0\nIndukzio elektromagnetikoaren fenomenoa. Faradayren legea – Euskara\nIndukzio elektromagnetikoaren fenomenoa Michael Faradayk eta Joseph Henryk aurkitu zuten, indukzio elektromagnetikoaren fenomenoa nabarmentzen duen lehen esperimentuaren emaitzak 1931n argitaratu zituen Faraday-k. Indukzio elektromagnetikoaren fenomenoa denboran aldatzen den fluxu magnetiko batek zeharkatzen duen zirkuitu batean tentsio elektroeragile induzitua eta korronte induzitua agertzean datza. Fenomenoa ilustratzen duen esperimentu sinple bat ageri da 1. Irudian. Bobina bat dugu eta horren terminaletan miliammetro bat konektatzen dugu zirkuitu itxi bat osatuz. Zirkuitu honen inguruan iman bat ekartzen dugu. Imana geldirik badago, amperemetroak ez du korronterik adierazten. Imana bobinaren artean hara eta hona mugitzen bada amperemetroko orratza desbideratzen da bobina zirkuituan korronte induzitua deritzon korronte baten presentzia adieraziz eta horrek sistema honek (bobina + imana) sorgailu elektriko baten antzera jokatzen duela adierazten du, agertzen den tentsio elektroeragilea da. tentsio-induzitutako motor elektrikoak deitzen dira.\nMay 13, 2022 by admin Basque - EUSKARA 0


Georgiar Aroa - Wikipedia, entziklopedia askea.\nBath hiriko Circus eraikina garai hartako arkitekturaren adibide nabarmena izan zen.\nGeorgiar Aroa (ingelesez: Georgian era) Erresuma Batuko historiako garai bat izan zen, bere definizio ohikoenean, Jurgi I.a, Jurgi II.a, Jurgi III.a eta Jurgi IV.aren erregealdiak barne hartzen dituena, 1714tik 1830era arte hedatuz. Erregeordealdiaren garaia hartzen du, Jurgi IV.a Galesko Printzearen erregeordetzarekin bat datorrena bere aita Jurgi III.aren gaixotasunean. Batzuetan, Gilen IV.aren erregealdia (1830 eta 1837 artean) ere sartzen da garai honen zati bezala.\n«Georgiar» hitza, orokorrean, arkitektura eta historia sozialeko testuinguruetan erabiltzen da. Garai hau mugimendu artistikoagatik nabarmendu zen, bereziki XVIII. mendearen erdian, Britainiar Museoa 1753an ezartzeagatik eta egile ospetsu batzuen ekarpenengatik, tartean Samuel Johnson, William Hogarth, Laurence Sterne, Samuel Richardson, Jane Austen edota Georg Friedrich Händel.\nArkitektura arloan georgiar estiloak, hasiera batean, arkitektura neoklasikoaren aldaera bat suposatu zuen, Andrea Palladio italiarraren interpretazioaren bidez. Mugimendu honen adierazle nagusia Iñigo Jones arkitektoa izan zen, barnealdeen dekorazioan zabalkunde handia burutu zuena. Arkitektura neoklasiko honen beste ordezkari batzuk Robert Adam, James Gibbs eta William Chambers izan ziren, azken honi zor baitzaio Somerset House Londresen, XVIII. mendeko bigarren erdian eraikia.\nLiteratura arloan, literatura augustoaren urrezko aroa bizi zen. Eleberriaren garapen azkarra ikusi zuen garai bat izan zen. Satiraren eztandaz gain, antzerkiak satira politikotik melodramaranzko bilakaera bat jasan zuen eta poesia esplorazio pertsonaleranzkora. Filosofian, enpirismoa zen nagusi; ekonomia politikoko idatziek, berriz, merkantilismoaren bilakaera markatu zuten zentzu zientifikoan. Aro honetan kapitalismoaren garapena eta merkataritzaren garaipena bizi zen. Gainera, alfabetatzea zabaldu zen eta horri esker baita literatura ere.\nMultimedia: Georgian era


Igorreko Udala | Igorre sarean\n‘Igorreko Udala’ laburpen hitzak dituzten postak\nIgorreko alkatea Bizkaiko Foru Aldundiko ordezkariakaz batzartu da, zabortegiaren inguruan\nPosted in ARRATIA NEWS, tagged beinat anzola, Igorre, Igorreko Udala, igorreko zabortegia on 2013/06/13 | Utzi erantzun bat »\tAzkenengo Begitu-n irakurri dogu notizia, 5. orrian:\nPosted in KALEAN IKUSITA, tagged andrak, andrazko zaharrak, Igorre, Igorreko Udala on 2013/06/11 | Utzi erantzun bat »\tRead Full Post »\nIgorreztarron Batzarra bihar, hilak 25, 19:00etan Kultur Etxean\nPosted in BEHARRERAKO BIDEAN, tagged Arratia, Igorre, Igorreko Udala, Igorreztarron Batzarra, partehartzea on 2013/04/24 | Utzi erantzun bat »\tGaur, beharrerako bidean, igorreztarrok bihar dekogun hitzordua euki dot gogoan: Igorreztarron Batzarra. Sano garrantzitsua da herriak zeresana edukitzea udaleko ekinbidean, eta, horretarako ezinbestekoa da elkarguneak egotea, non, herritarrok eta herriko arduradunen artean harreman zuzena dagoen.\nBihar, hilak 25, bigarrenez bilduko da Igorreztarron Batzarra. Aurreko bileran aurrekontuen nondik norakoak azaldu ebezan; gehien bat, herrian abian dagozan eta abiatuko diren hainbat proiektuen barri emon eben bertan udabatzako ordezkariek. Biharko batzarrari begira, herritarroi eskatu jaku gaiak proposatzea, eta jakin ahal izan dodanez, interes handiko gaiak planteatuko dira bihar, beti be, herritarrok iritziak emateko eta proposamenak egiteko.\nLemoako EAJ-PNVko zinegotziek herritarren partehartzearen kontrako makinaria martxan ipini dauen honetan, foro partehartzaileen garrantziaz jabetu behar gara. Espero deigun Igorren halakorik ez gertatzea, eta, aurrerantzean be, halako ekimenek aurrera jarraitzea. Igorrek merezi dau eta igorreztar danok, be.\nZuhaitz eguna bihar Igorren\nPosted in ARRATIA NEWS, tagged Arratia, Egialde, Igorre, Igorreko Udala, San Juan, zuhaitz eguna on 2013/03/22 | Utzi erantzun bat »\tZuhaitz eguna burutu da bihar gure herrian. Futbol zelaian izango da biharko hitzordua goizeko 10:30ean eta Egialden -San Juan- hainbat zuhaitz ereiteaz gain, Egialde eta industrialdea batuko dauen oinezkoentzako bidea ezagutuko dabe bertaratutakoek.\nEta badakizue, urtero legez eta behar egin ostean, mokadutxoa eskainiko jakie parte hartzaile danei.\nPosted in IRAGARKIAK, tagged Arratia, Igorre, Igorreko Udala, martxoak 8, Yolanda Jubeto on 2013/03/07 | Utzi erantzun bat »\tRead Full Post »\nPosted in IRAGARKIAK, tagged Arratia, Igorre, Igorreko Udala, martxoak 8 on 2013/03/06 | Utzi erantzun bat »\tRead Full Post »\nNork agintzen dau Igorreko EAJ-PNVn\nPosted in EUSKALDUN BATEN HAUSNARKETAK, tagged Arratia, Aurrekontuak 2013, Igorre, igorreko pnv, Igorreko Udala on 2013/02/28 | Utzi erantzun bat »\tLegealdiaren hasieratik dator jarrera hori. EAJ-PNVko Igorreko zinegotziek EZETZA aukeratu ei dabe udal politika egiteko gure herrian.Txarrena, dana-dan, ez da EZETZ eta EZETZ behin eta barriro esatea, EZETZ horien zergaitiak argi badagoz, behintzat. Aztertu daigun, lehenik eta behin, Igorren aurrekontuak zelan egiten diren.\nHasteko hainbat bilera antolatzen dauz udalak –BILDUren, EAJ-PNVren eta IDren oneritziagaz-. Bilera batzuk auzoka egiten dira eta beste batzuk sektoreka –hezkuntza, gazteak, merkatariak, euskara…-. Bilera horietan Udalak bere egitasmoen barri emoten dauz, eta herritarrek euren lehentasunak markatzen dabez. Udalaren web orrian www.igorre.net –en, bilera horien aktak dagoz irakurgai, eta udaleko azkenengo aldizkarian, udalak hartutako hainbat konpromezu plazaratu dabez.\nOndoren, udal-batzordeetan, non, hiru alderdien ordezkariak egoten diren, aztertzen dira proposamenak eta egitasmoak eta azkenik plenora eroaten dira. EAJ-PNVko zinegotziek ez ei dabez arazo berezirik ipini batzordeetan egin jakiezan proposamenen aurrean, baina, momentua iritsita eta ezer gutxi argudiatuta, EZETZ bozkatu eben, ostera be.\nPentsa liteke, beraz, EZETZ bozkatzeko erabakia Igorreko EAJ-PNVko zinegotzi taldeak ez dauela hartu, bestela, desadostasun puntuak botako zeurien eta akordioak lortzen saiatuko ziren; adostasuna erdiestea ezinekoa izan balitz, puntu horiek ondo azalduta argudituko eben zinegotziek euren EZETZA. Agintzen dauena zinegotzi taldetik kanpo, baina Igorren balego, bere posizioa azaltzeko bitartekoak badauzka Urkulluren alderdiak gurean, esaterako, udal aldizkaria…\nUdal aldizkarian Igorreko EAJ-PNVko zinegotziek…, edo agintariek edo ez dakit nork idatzi dabena bospasei bider irakurri ostean, ez dot piperrik bez ulertu; ez dau azaltzen EZETZAren zergaitia edo zertan ez dagozan ados. Aukera ederra euki eben Igorreztarron Batzarrean, zeinean, Beiñat Anzola alkateak aurtengo aurrekontuen nondik norakoak azaldu ebazan; bertan egon zan EAJ-PNVko zinegotziren bat eta ahoa ireki barik egon zan bilera osoan. Hori izan ahal zan desadostasunak argi uzteko aukera, ezta? Ba, ez. Hori izan zan momentua euren jarrerak finkatzeko. Isiltasuna.\nBakoitzak atera beharko dauz bere ondorioak, baina nireak oso argi dagoz. Igorreko EAJ-PNVko erabakiak EZ dira Igorren hartzen. Igorretiko kanpoko baten batek erabaki dau “rekonkistarako” beharrezkoa dala BILDUri etengabeko EZETZA botatzea “etsailari, uripez”. Argi dago jarrera horrek ez dautsola Igorreri ezelango mesederik egiten, eta Urkulluren alderdiari?…, ez dakit nik jarrera sektario horren emoitza zein izango dan…\nIgorreko auzoen eta erdigunearen arteko oreka bilatuko dabe urigintzan aurten\nPosted in ARRATIA NEWS, tagged Arratia, Aurrekontuak 2013, Igorreko Udala, urigintza on 2013/02/27 | Utzi erantzun bat »\tIgorreko Udalak zabaldutako prentsa oharraren arabera Lehendakari Agirre kalea itxura aldatzen hasiko da aurten. Zatika egingo dira lanak eta 105 etik hasiko da.\nIgorreko udalak hainbat proiektu eta eskakizun dekoz esku artean baina urigintzarako hasiera batean dagozan 810.000 euroak banatzeko auzoak eta erdigunea izango dauz kontuan.\n105eko etxebizitzen ingurua txukundu eta oinezkoentzat egokitu gura dau Igorreko Udalak 2013 urtean. BILDUk, EAJ-PNVk eta IDk hirigintza batzordean hala adostuta, egun kotxeen espazioa dena herritarren gune bihurtuko da.\nAurrera eroan beharreko lanen artean dagoz baita, Urkuzuko auzokideen eskaera, semaforoa jartzea N-240 nazionalean. Proiektua iaztik prest egon arren, Foru Aldundiak ez dau baimenik ematen lanak hasteko eta nahiz eta udalak gastuak bere gain hartuko dauzela esan, erantzuna atzeratzen dabiz Foru Aldunditik.\nGezala eta Elexalde artean oinezkoen bide bat egokitzea izango da beste helburu bat. 450 metro inguruko ibilbide hau babes sistemen bidez osatua egongo da, oinezkoen segurtasuna bermatuz.\nArantzazurako bidean dagoen errekaren ondoko arrakala konpontzeko beharraku udan zehar burutuko dira eta erdigunetik kamioiak ateratzeko kudeaketa beharrak hasita dagoz. Udalak laster ekingo dautsie herriko garraiolariekin elkarrizketei, alternatiba desberdinen egokitasuna kontrastatzeko.\nSan Kristobal auzoko plazako ikerketa geoteknikoa be amaitzen dabiz, eta orduan jakingo da plazaren konponketak zenbat diru balio dauen.\nBestalde, eskoletan be, komunak berriztu eta gehituko dira datorren ikasturterako.


ZUHAITZ HOSTOZABALEN INAUZKETA\nPasa den uztailean, Euskadiko Basogintza Elkarteek zuhaitz hostozabalen inauzketei buruzko jardunaldi teknikoa antolatu zuten Basoa Fundazioaren zuzendaritzapean.\nAzken aldian era honetako espeziekin egiten diren landaketa berriak ugaritu egin dira. Horri, lehendik dagoeneko egindakoak gehitu behar zaizkio. Hori horrela, mota honetako basoetan burutu beharreko lan garrantzitsu bat inauzketak direnez, baso jabeek gero eta premia eta interes handiagoa azaltzen dute berauei buruz.\nNoiz, nola, zenbat eta zerekin egin aztertuaz, erakunde hauetako teknikarien arteko eguneratze bat egiteko parada ezin hobea izan zen jardunaldia. Teoría eta praktika uztarturik, elkarte horietako baten bazkide baten lurretan gauzatu zen hainbat egunetan zehar.\nAurrerantzean era honetako lanak bazkideei burutu edo nola egin azaltzeko aurrekariak ezarri zituzten, hori izan nahi bait da hurrengo pausoa, lan hauei buruzkoak elkarteotako bazkide eta hauntzako lanak egiten diardutenei zabaltzea.


Home Gizartea Politika Nazioen artean sareak eraikitzen. Europa eraikitzen. Eusko Jaurlaritza- Ipar Irlanda\nNazioen artean sareak eraikitzen. Europa eraikitzen. Eusko Jaurlaritza- Ipar Irlanda\nEka 11, 2015\nAurreko batean esplikatu genuen, “elkar ulertze memorandum bat sinatu zutela“ Eusko Jaurlaritzaren eta Flandesko Gobernuaren artean; zein garrantzi duen, gure ikuspuntutik, Europa barruan estatu azpiko eragileen arteko zuzeneko harremana dutenen sareak eratzeak.\nGaur aipatu nahi dugu beste memorandum hauetako baten sinadura, oraingoan Eusko Jaurlaritzaren eta Ipar Irlandaren artekoa. Ez dugu berriz esango aurrekoan esan genuena. Soilik gogora ezazue xedea izan behar duela “Herri libreen Europa Batu” bat eratzea.\nHemen Ipar Irlandako Gobernuaren webguneak jasotzen duen informazioa.\nPrevious articleMaiatzeko argazkirik baloratuena\nNext articleEuskaldunek Wyoming-en izan duten zereginaren aitortza Estatuaren 125. urteurrenean


Ikerketa Taldeak - Gipuzkoako Campusa - Gipuzkoako Campusa - UPV/EHU\nIxa taldeak hizkuntzaren prozesamenduaren arloan ikertzen du. Talde honek 25 urte darama lanean izaera orokorreko baliabide eta tresnak garatzen euskara, gaztelera eta ingelesa idatziari tratamendu zabala emateko. Gaur egun taldearen ikerlerroek tratamendu semantiko-pragmatikoan jartzen dute arreta:\nKorreferentzia, gertaeren hautematea, gertaeren arteko lotura, egitura diskurtsiboa...\nInformazio ateratzea orokorrean, eta medikuntzan arloan bereziki\nNPLaren aplikazioa irakaskuntzan (bereziki hizkuntzena, prestakuntza)\nPOLYMAT ikerketa institutua da eta diziplina anitzeko programa baten bidez industriari laguntza eskaintzen dio polimeroen arloan. Institutu honek 100 enpresa baino gehiagori, txiki zein handiei, laguntza eman die konkurrentzialtasuna hobetuz eta/edo polimeroetan daukan eskarmentuaren ikuspuntutik arazoak konpontzen erakutsiz.\nHalaber, institutuak enpresa partzuergo bat dauka eta honek "Polimerazioa sakabatze fasean" inguruko ikerketa finantzatzen du. Enpresa hauek institutua osatzen duten ikerketa talde ezberdinek eskainitako zerbitzuen artean aukeratu dezakete: polimerizazio prozesuak; polimeroen prozesatzea; polimeroen zientzia; eta erreologia.\nKimika bioorganikoa eta modelizazioa molekularraren ikerketa taldea\nIkerketa talde hau UPV/EHUko Kimika organikoa I sailaren parte da eta Fernando P. Cossío Mora eta Ana J. Arrieta Ayestarán irakasleek zuzenduta dago. Talde honen hiru ikerlerro nagusiak ondorengoak dira: alde batetik, tresna konputazionalen erabilera erreakzio organikoetan erreakzio mekanismoak azaltzeko; bestetik, ferrozenilo motako estekatzaile berrien sintesia zikloadizioen bidez eta ondorengo erabilera estekatzaile edo laguntzaile kiral bezala; azkenik, zikloadizien bidez lortutako prolinaren deribatu berrien diseinua, sintesia eta erabilera organo-katalizadore moduan.\nKatalisi jasangarria: Metodoak eta Konputazionala unitatea\nUPV-EHU-ko Kimika Organiko I departamentuan kokatzen da, eta ondorengo ikertzailez osaturik dago: Jesús M. Aizpurua, Enrique Gómez-Bengoa irakasleak eta Arkaitz Correa doktorea. Talde honek ikerkuntza basikoa eta aplikatua garatzen du, bere inguruko eta Donostialdeko ikerketa zentro batzuen kolaborazioarekin, Biodonostia, Tecnalia eta IK4 barne direlarik. Bere ikerkuntza ardatz nagusiak hauexek dira:\n"Click" erreakzioen eta beren aplikazioen garapena\nPeptidomimetikoen eta molekula bioaktibo berrien sintesia eta analisia\nC–H loturen aktibaziorako metodo katalitiko berrien garapena\nErreakzio organometalikoen eta organokatalitikoen mekanismoen ikerketa konputazionalak\nUPV/EHUko "Nano bio Spectroscopy Group"-ko ikerketa jarduerak arreta jartzen du alde batetik, material aurreratu berri, nanoegitura eta biomolekulen propietate elektroniko eta egiturazko propietateen teoria eta modelizazioan eta bestetik, aipatutako sistemetatik kanpo dauden eremu elektromagnetikoen erantzun elektronikoa ikertzeko eta kontrolatzeko diren tresna teoriko berrien eta konputazio kodeen garapenean (espektroskopia teorikoa zeina fisikan, kimikan, material zientzietan eta medikuntzan karakterizazio teknika guztien oinarri den). Ikerketa taldea munduko erreferenteetako bat da materialen, nanoegituren eta biomolekulen modelatuan. Halaber, taldekideek harremanak mantentzen dituzte amerikar, europar eta japoniar ikerketa taldeekin.\nIkaskuntza, Hautematea, Arreta, Memoria eta Garapena Ikerketa Taldea\nArratoi heldu eta gizakiengan egindako esposizio bidezko ikaskuntza.\nArratoi kumeengan egindako estimulu neutro eta ez-baldintzatuen esposizio bidezko ikaskuntza.\nBegirada finkatzea ("eye-tracking") ikaskuntza-ikasketetan eta occasion settinga ikaskuntzaren testuinguruko kontrolean.\nEstimuluen hautemate-eraginkortasunean izandako aldaketak, beren iragartzeko funtzioaren arabera.